Αγωνιστική Παρέμβαση Β'ΕΛΜΕ Θεσσαλονίκης: ΣΥΓΚΡΟΤΗΣΗ ΤΟΥ ΠΡΟΕΔΡΕΙΟΥ ΤΗΣ Β ΕΛΜΕ-Θ\nΣΥΓΚΡΟΤΗΣΗ ΤΟΥ ΠΡΟΕΔΡΕΙΟΥ ΤΗΣ Β ΕΛΜΕ-Θ\nΤΗΣ Β ΕΛΜΕ-Θ\nΤην Τρίτη 9/1 συνήλθε το ΔΣ της Β ΕΛΜΕ, όπως προέκυψε από τις εκλογές του Δεκέμβρη 2017, με θέμα τη συγκρότηση προεδρείου. Θυμίζουμε τη σύνθεση του νέου ΔΣ με βάση τις ψήφους: 3 έδρες η ΔΑΚΕ και από μία οι παρατάξεις ΠΑΜΕ, ΑΓΩΝΙΣΤΙΚΗ ΠΑΡΕΜΒΑΣΗ, ΣΥΝΕΚ, ΠΕΚ.\nΩς Αγωνιστική Παρέμβαση τοποθετηθήκαμε υπέρ\nενός αγωνιστικού προγραμματικού προεδρείου από τις δυνάμεις που το προηγούμενο διάστημα βρεθήκαμε στους δρόμους του αγώνα παρά τις διαφορές μας και με βάση συγκεκριμένες δεσμεύσεις και αρνηθήκαμε φυσικά να ψηφίσουμε τις μνημονιακές παρατάξεις ΔΑΚΕ-ΣΥΝΕΚ-ΠΕΚ. Η δήλωσή μας ήταν η εξής:\n«Η αυξημένη συμμετοχή στις εκλογές του Δεκέμβρη του 2017 δείχνει ότι οι συνάδελφοι στηρίζουν το σωματείο, προσβλέπουν σε αυτό και αναμένουν δράσεις ανάλογες της επίθεσης που δέχεται ο κλάδος και το λαϊκό κίνημα. Πάγια θέση των Αγωνιστικών Παρεμβάσεων είναι το αγωνιστικό-προγραμματικό προεδρείο με δυνάμεις που όχι μόνο στα λόγια αλλά και στην πράξη υπερασπίζονται τη δημόσια εκπαίδευση ως κοινωνικό αγαθό και τα δικαιώματα των εκπ/κών στα πλαίσια του λαϊκού κινήματος. Ένα τέτοιο προεδρείο για μας πρέπει:\nνα έχει σαφές αντικυβερνητικό περιεχόμενο (ενάντια σε κυβέρνηση ΣΥΡΙΖΑ-ΑΝΕΛ και στην εφαρμογή των μνημονίων σε συμφωνία με ΕΕ, ΔΝΤ, ΕΚΤ)\nνα δηλώνει ξεκάθαρα την αντίθεσή του σε αντιεκπαιδευτικές αναδιαρθρώσεις. «Δε θα περάσουν, δε θα εφαρμοστούν» τα μέτρα πρέπει να είναι το σύνθημα του σωματείου απέναντι σε κυβέρνηση, ΕΕ, ΟΟΣΑ\nνα διατυπώνει αιτήματα που θα αποτυπώνουν όλες τις ανάγκες και έτσι όπως αναδείχτηκαν μέσα από ΓΣ ΕΛΜΕ και από τα συνέδρια της ΟΛΜΕ\nνα δίνει αποφασιστικό και ανυποχώρητο αγώνα ενάντια σε ό,τι μας συνθλίβει με αποφάσεις μέσα από ΓΣ, επιτροπές αγώνα. Η παρακολουθητική στάση της ΟΛΜΕ να μην υιοθετηθεί και από την ΕΛΜΕ\nνα συμμετέχει στο συντονισμό των ΕΛΜΕ-Θ, των ΕΛΜΕ με τους διδασκαλικούς συλλόγους και με τα πρωτοβάθμια σωματεία δημόσιου και ιδιωτικού τομέα.\nΟι δυνάμεις που θα μπορούσαν να στηρίξουν ένα τέτοιο προεδρείο, παρά τις σαφείς διαφορές μας, είναι η Αγ. ΠΑΡΕΜΒΑΣΗ και το ΠΑΜΕ. Οι 2 έδρες όμως δεν μπορούν να συγκροτήσουν τριμελές προεδρείο. Δηλώνουμε ότι δε θα παραιτηθούμε από το πλαίσιο και τις δεσμεύσεις που θέσαμε παραπάνω. Η τρίτη θέση της Αγ. ΠΑΡΕΜΒΑΣΗΣ στις εκλογές της Β ΕΛΜΕ και η δεύτερη των Αγ. ΠΑΡΕΜΒΑΣΕΩΝ στις εκλογές των ΕΛΜΕ-Θ δείχνει την εμπιστοσύνη των συναδέλφων στην παράταξη του αγώνα μακριά από λογικές ανάθεσης και συνδιαχείρισης. Με βάση, λοιπόν, αυτή την εμπιστοσύνη διεκδικούμε τη θέση του αντιπροέδρου. Δε θα δεχτούμε καμιά προσπάθεια αποκλεισμού μας από το προεδρείο από δυνάμεις που χρόνια τώρα υποστηρίζουν το αναλογικό προεδρείο. Με την ψήφο του ο καθένας αποδεικνύει και τα λεγόμενά του».\nΤο ΠΑΜΕ υποστήριξε αναλογικό προεδρείο: 1η δύναμη τον πρόεδρο (ΔΑΚΕ), 2η δύναμη τον γεν. γραμματέα (ΠΑΜΕ) και 3η δύναμη τον αντιπρόεδρο (ΑΓ. ΠΑΡΕΜΒΑΣΗ). Οι παρατάξεις ΔΑΚΕ-ΣΥΝΕΚ-ΠΕΚ δεν κατέθεσαν το σκεπτικό τους για την εκλογή προεδρείου, παρά τις επανειλημμένες προσκλήσεις μας, και φάνηκε στην ψηφοφορία το γιατί. Αφού στήριξαν πρόεδρο και γεν. γραμματέα αναλογικά, ψήφισαν για αντιπρόεδρο την 4η δύναμη! Το αποτέλεσμα της ψηφοφορίας είναι αποκαλυπτικό για το στήσιμό της: Αγ. Παρέμβαση: 2, ΣΥΝΕΚ:3, Λευκό: 2. Χρειάστηκαν 3 ψηφοφορίες για να εκλεγεί η εκπρόσωπος των ΣΥΝΕΚ αντιπρόεδρος με σχετική πλειοψηφία και ήταν ίδιο το αποτέλεσμα και στις 3!\nΟ πρώην κυβερνητικός συνδικαλισμός (ΔΑΚΕ-ΠΕΚ) και ο νυν (ΣΥΝΕΚ) συμμάχησαν ξανά, όπως κάνουν τα δύο τελευταία χρόνια στην ΟΛΜΕ, για να φιμώσουν την όποια αγωνιστική φωνή. Είναι χαρακτηριστική η δήλωση της εκπροσώπου των ΣΥΝΕΚ, όταν κατέθετε την υποψηφιότητά της για αντιπρόεδρος: «Πιστεύουμε ότι πρέπει να είναι στο προεδρείο μια παράταξη που να σέβεται τις αποφάσεις της ΟΛΜΕ»! Βάσει εμπειρίας όλοι κατανοούν ότι για τα ΣΥΝΕΚ «σεβασμός στις αποφάσεις της ΟΛΜΕ» σημαίνει σεβασμό στις αποφάσεις του υπουργείου, αποδοχή των μέτρων, πραξικοπηματική συμμετοχή σε διαλόγους χωρίς την ψήφο των ΕΛΜΕ, καταστρατήγηση των αποφάσεων των συνεδρίων και αδράνεια! Η εκλογή του νέου ΔΣ της Β ΕΛΜΕ επιβεβαιώνει κάτι που ήδη ξέρουμε: οι παλιοί και νέοι μνημονιακοί αλληλοϋποστηρίζονται για να οδηγήσουν τον κλάδο σε ακόμα χειρότερες μέρες.\nΕμείς από την πλευρά μας δεσμευόμαστε ότι μέσα από τις ΓΣ, από επιτροπές αγώνα, από το συντονισμό με άλλα πρωτοβάθμια σωματεία θα αντιπαλέψουμε τα νέα μέτρα στην κατεύθυνση της υπεράσπισης του δημόσιου σχολείου. Πρώτο αποφασιστικό βήμα η αντιπαράθεση με την κυβέρνηση και τους θεσμούς για την κατάργηση του δικαιώματος στην απεργία, για το 30ωρο υποχρεωτικής παραμονής στο σχολείο, για τις συγχωνεύσεις-καταργήσεις σχολείων, για τους ηλεκτρονικούς πλειστηριασμούς και για το σύνολο των μνημονιακών προαπαιτούμενων.\nΔΕ ΘΑ ΠΕΡΑΣΟΥΝ ΔΕ ΘΑ ΕΦΑΡΜΟΣΤΟΥΝ ΤΑ ΜΕΤΡΑ\nΟΛΟΙ ΣΤΗΝ ΑΠΕΡΓΙΑ ΤΗΝ ΔΕΥΤΕΡΑ 15 ΓΕΝΑΡΗ\n12.30 με τα σωματεία του δημοσίου στο αγ. ΒΕΝΙΖΕΛΟΥ\n6.30 με τα πρωτοβάθμια σωματεία στην ΚΑΜΑΡΑ\nΟΛΟΙ ΣΤΗ ΓΕΝΙΚΗ ΣΥΝΕΛΕΥΣΗ Της Β ΕΛΜΕ\nΤΗΝ ΤΡΙΤΗ 16 ΓΕΝΑΡΗ, 7 μμ, 7ο ΓΕΛ ΚΑΛΑΜΑΡΙΑΣ\nΑναρτήθηκε από Αγωνιστική Παρέμβαση Β' ΕΛΜΕ Θεσσαλονίκης στις 10:51 μ.μ.\nΕτικέτες Ενημέρωση για Δ.Σ


ΑΡΕΤΗ, ΑΛΗΘΕΙΑ, ΚΑΛΛΟΣ – Δημήτρης Α. Σιδερής\ndimitrissideris\tin Uncategorized\t January 27, 2022 23 Words\nΠρωινός Λόγος, Τρίκαλα. 27 Ιανουαρίου 2022.\nΤο αισθητό Εγώ μας υπάρχει από τη σύλληψή μας, αντιληπτό από το Σύμπαν. Το νοητό μας Εγώ, από τη στιγμή της γέννησής μας, άμεσα αντιληπτό μόνο από τον εαυτό του. Και το κοινωνικό Εγώ, από τη στιγμή της τυπικής μας εισαγωγής στην κοινωνία. αντιληπτό από το έλλογο περιβάλλον μας. Το άβατο νοητό μας Εγώ αντιστοιχεί περίπου στην ψυχή των κλασικών φιλοσόφων. Από τον καιρό του Πλάτωνα τουλάχιστον, ξέρομε πως αποτελείται από μια είσοδο, μια έξοδο και ένα ενδιάμεσο συνδετικό στοιχείο. Είσοδός του είναι οι αισθήσεις μας. Διαμέσου τους εισάγονται τα ερεθίσματα του περιβάλλοντος και με την επεξεργασία τους οδηγούν στο σχηματισμό γνώσης. Έξοδός του είναι οι μύες και οι αδένες μας που διαμέσου τους εξάγεται στο περιβάλλον η βούληση. Ενδιάμεσο στοιχείο είναι το συναίσθημα, που συνδέει τη γνώση με τη βούληση και έτσι δεν έρχεται σε άμεση επαφή με το περιβάλλον. Με το σχήμα που περιγράφεται, η βούληση προέρχεται από τη διέγερσή της από τη γνώση. Το υποπτεύθηκε ο Πλάτων και το διατύπωσε με μεγαλύτερη σαφήνεια ο Αριστοτέλης: η βούληση, διεγείρεται διττά. Αφενός από τη γνώση (προαίρεση). Αφετέρου αυτοδιεγείρεται μαζί με το συναίσθημα (όρεξη). Στις πιο τυπικές περιπτώσεις, η όρεξη ακολουθεί τους νόμους της ταλάντωσης χάλασης. Περιοδικά πεινάω, διψάω, έχω ερωτική διάθεση κλπ. Η νοητή συναισθηματική πίεση αυξάνεται ποσοτικά, ώσπου φθάνει σε μια κρίσιμη τιμή, έναν ουδό (κατώφλι) στον οποίον κινητοποιεί τη βούληση. Αυτή διεγείρει το αισθητό Εγώ με κινήσεις και εκκρίσεις του σώματός μας, έτσι που ικανοποιούνται η πείνα, η δίψα, ο έρωτας. Ακολουθεί ανερέθιστη περίοδος, στην οποίαν κανένα ερέθισμα δεν μπορεί να επαναδιεγείρει την όρεξη. Βαθμιαία αυτή προχωρεί στη διεγέρσιμη φάση, στην οποίαν δεν γίνεται αυτόματη κινητοποίηση του αισθητού Εγώ, αλλά μπορεί να επισπευσθεί από ένα εξωγενές ερέθισμα. Χωρίς αυτό, εξελίσσεται η όρεξη ως τον ουδό, τη φυσιολογική μετάπτωση στη σωματική φάση.\nΗ γνώση αποσκοπεί στην αλήθεια. Η βούληση οδηγεί στην αρετή. Και το συναίσθημα στο κάλλος. Σε έναν ιδεατό κόσμο, σαν εκείνον των ιδεών του Πλάτωνα, η αλήθεια, η αρετή και το κάλλος, είναι σημειακά, χωρίς σφάλμα. Προϋπάρχουν ανεξάρτητα από εμάς με θεϊκή προέλευση, εμείς μπορούμε μόνο να τα ανακαλύπτουμε, ενώ κάποτε μπορεί να εμφυτεύονται μέσα μας με πίστη, όπως με τον Παύλο στην πορεία προς τη Δαμασκό. Ο ίδιος ο Πλάτων αναφέρει πως οι ποιητές ενεργούν ως ενθουσιαζόμενοι, δηλαδή γίνονται ένθεοι, με εισαγωγή θεού μέσα τους. Σήμερα, ήδη από την εποχή του Αριστοτέλη, και βαθμιαία πιο πειστικά, από τον T.Aquinas και τον J.Locke, θεωρούμε ότι τίποτε δεν υπάρχει στη νόησή μας αν δεν πέρασε πρώτα από τις αισθήσεις μας. Ενδοιασμούς πρόβαλε ο I.Kant. Θεωρούσε ότι οι περισσότερες έννοιες σχηματίζονται μέσα μας, αφού περάσουν πρώτα από τις αισθήσεις μας, a posteriori, αλλά υπάρχουν και κάποιες, όπως του χώρου και του χρόνου, με τις οποίες γεννιόμαστε, a priori. Αντιστοιχούν κάπως στις κατηγορίες του Αριστοτέλη. Η αντίληψη της δυνατότητας για ταλάντωση της βούλησής μας παρέχει τη δυνατότητα για ανάπτυξη του νοητού μας Εγώ χωρίς εξωγενή ερεθίσματα, ενώ, σε συνδυασμό με τη δυνατότητά μας να σχηματίζουμε εξαρτημένα αντανακλαστικά ερμηνεύει ικανοποιητικά το σχηματισμό των a priori εννοιών. Αυτά φαίνονται παραστατικά στην αριστερή παραπάνω εικόνα. Στον πραγματικό κόσμο που ζούμε, σφάλλουν και οι αισθήσεις μας και οι μύες και οι αδένες μας, επομένως και η νόησή μας.\nΣε κοινωνικό επίπεδο οργάνωσης, η γνώση αντιστοιχεί στην επιστήμη, η βούληση στην ηθική και το συναίσθημα στην τέχνη. Η επιστημονική αλήθεια βρίσκεται στη διασταύρωση του νοητού με το αισθητό, της θεωρίας με την εμπειρία, της υπόθεσης με την παρατήρηση. Αναγνωρίζοντας τη δυνατότητα σφάλματος, έχει επίγνωση ότι η θεωρούμενη αλήθεια περιβάλλεται από μια άλω ασάφειας, όπως φαίνεται στο δεξιό μέρος της εικόνας. Η επιστήμη όμως μετρά το σφάλμα και προσπαθεί διαρκώς να το περιορίσει έτσι που προχωρεί προς έναν αέναο αγώνα για την ανακάλυψη μιας ακλόνητης αλήθειας που ξέρει άριστα πως δεν υπάρχει. Σφάλμα όμως υπάρχει όχι μόνο στην αλήθεια αλλά και στην αρετή και στο κάλλος. Ο Αριστοτέλης αντιλήφθηκε έγκαιρα την πιθανότητα σφάλματος στην αρετή και προσδιόρισε ότι αυτή βρίσκεται ποσοτικά κάπου μεταξύ δύο ακραίων τιμών. Η ανδρεία βρίσκεται όχι στο άκρο του άφρονος θράσους, ούτε στην άλλη άκρη της σώφρονος δειλίας, αλλά κάπου στο μέσον. Η μεσότητα είναι το ιδανικό για το μεγάλο σοφό. Δεν κάλυψε όμως πλήρως το θέμα. Η ίδια πράξη μπορεί να είναι αρετή στη μια περίπτωση, κακία στην άλλη. Ο φόνος είναι βδελυρή πράξη στην ειρήνη, αλλά γίνεται αρετή στον πόλεμο, όπου ένδοξοι γίνονται οι πολέμαρχοι που σκότωσαν περισσότερους εχθρούς. Εξάλλου, η μεσότητα μπορεί να είναι φυσιολογικά κινητή, ταλαντούμενη ανάμεσα στα δύο άκρα. Η χαρούμενη κατανάλωση με θυσία και ψησταριές είναι αρετή στις γιορτές, αλλά στη φάση που πολλαπλασιάζονται τα ζωντανά, αρετή είναι η νηστεία, η λιτότητα, μαζί με την ανάπτυξη. Ως προς το κάλλος, αυτό είναι δύσκολο να αποτιμηθεί, καθώς, όπως είπαμε, το συναίσθημα δεν βρίσκεται σε άμεση επαφή με το περιβάλλον. “Περί ορέξεως ουδείς λόγος”. Παρόλα αυτά, οι περισσότεροι άνθρωποι θα συμφωνούσαν ότι ωραίο είναι το ουράνιο τόξο και το κελάηδημα το αηδονιού. Ο μόνος τρόπος εκτίμησης του κάλλους είναι επομένως, ο στατιστικός, σε πόσους αρέσει κάτι. Αν κάτι αρέσει σε μεγάλο πλήθος διαχρονικά και διαχωρικά, αυτό είναι κλασικό. Αν αρέσει μόνο διαχρονικά, μπορεί να είναι λαϊκή τέχνη. Κι αν αρέσει σε μεγάλο πλήθος για βραχύ διάστημα αυτό είναι μόδα. Σ΄ αυτή τη βάση, οι επιστημονικοί μελετητές της τέχνης, εξετάζουν τα κλασικά έργα, προσπαθούν να βρουν τα κοινά στοιχεία τους, π.χ. ρυθμός, αρμονία και μελωδία των ήχων στη μουσική, ρυθμός και αρμονία χρωμάτων και σχημάτων στις εικαστικές τέχνες. Με βάση αυτά τα κριτήρια, μπορεί να κρίνεται και αξιολογείται κάθε νεοεμφανιζόμενο έργο. Φυσικά, μπορεί να σφάλλει. Ο P.Picasso ξεπέρασε τους κλασικούς κανόνες της ζωγραφικής και ο I.Stravinsky της μουσικής και παρουσίασαν αριστουργήματα που άρεσαν πρωτογενώς στο μεγάλο πλήθος και άλλαξαν τα κριτήρια της τέχνης. Κάθε πνευματικός στόχος, λόγω του σφάλματος όλων, επηρεάζεται από τους άλλους “ανεξάρτητους” στόχους. Η κυριαρχία του Λόγου πάνω στο συναίσθημα και τη βούληση δεν είναι απόλυτη, όπως θα ήθελε ο Πλάτων, ούτε η βουλησιαρχία (B.Spinoza, A.Schopenhauer). Η ισορροπία μεταξύ τους, είναι το ζητούμενο. Κριτήριο είναι η συμβατότητα της ισορροπίας με το περιβάλλον, φυσικό και κοινωνικό.


ΠΡΩΤΟΦΑΝΕΣ ΠΟΛΙΚΟ ΨΥΧΟΣ...!!Από σήμερα πέφτει ΚΑΤΑΚΟΡΥΦΑ η θερμοκρασία....ΑΠΟ Τετάρτη ΧΙΟΝΙΑΣ ΕΡΧΕΤΑΙ ΝΑ ΜΑΣ ΘΑΨΕΙ ΑΠΟ ΙΣΠΑΝΙΑ....!!\nΑρχική σελίδαΕΛΛΑΔΑ ΔΙΑΦΟΡΑΠΡΩΤΟΦΑΝΕΣ ΠΟΛΙΚΟ ΨΥΧΟΣ...!!Από σήμερα πέφτει ΚΑΤΑΚΟΡΥΦΑ η θερμοκρασία....ΑΠΟ Τετάρτη ΧΙΟΝΙΑΣ ΕΡΧΕΤΑΙ ΝΑ ΜΑΣ ΘΑΨΕΙ ΑΠΟ ΙΣΠΑΝΙΑ....!!\nΚακοκαιρία θα επικρατήσει στις περισσότερες περιοχές της χώρας με βροχές και καταιγίδες τοπικά ισχυρές. Εξασθένηση των φαινομένων αναμένεται από το απόγευμα στα βορειοδυτικά και τις βραδινές ώρες στα υπόλοιπα ηπειρωτικά. Ευνοείται η μεταφορά αφρικανικής σκόνης κυρίως στα ανατολικά και νότια. Οι άνεμοι θα πνέουν στα βόρεια από βόρειες διευθύνσεις 4 με 5 και βαθμιαία 6 μποφόρ. Στα υπόλοιπα από νότιες διευθύνσεις, στο Αιγαίο 7 τοπικά 8 μποφόρ. Η θερμοκρασία θα σημειώσει πτώση στα κεντρικά και κυρίως στα βόρεια. Αύριο Τετάρτη, χιόνια θα πέσουν στα ορεινά και από το απόγευμα στα βόρεια ημιορεινά. Στην υπόλοιπη χώρα νεφώσεις με τοπικές βροχές και σποραδικές καταιγίδες, πρόσκαιρα ισχυρές τις πρωινές ώρες στα νησιά του ανατολικού Αιγαίου και τα Δωδεκάνησα. Βαθμιαία τα φαινόμενα θα εξασθενήσουν. Οι άνεμοι θα πνέουν δυτικοί βορειοδυτικοί 5 με 6 και στα δυτικά και νότια τοπικά 7 μποφόρ. Η θερμοκρασία θα σημειώσει σημαντική πτώση που θα γίνει αισθητή κυρίως στα βόρεια (της τάξεως των 10-12 βαθμών Κελσίου). Παγετός θα σημειωθεί κατά τόπους στα βορειοδυτικά ηπειρωτικά τις πρωινές και βραδινές ώρες. Αναλυτικά η σημερινή πρόγνωση: ΜΑΚΕΔΟΝΙΑ, ΘΡΑΚΗ Καιρός: Νεφώσεις με βροχές και καταιγίδες, τοπικά ισχυρές στην κεντρική, την ανατολική Μακεδονία και τη Θράκη. Χιονοπτώσεις θα σημειωθούν στα ορεινά (πάνω από 1000 μέτρα). Σταδιακή ύφεση των φαινομένων αναμένεται από το απόγευμα στα δυτικά. Ανεμοι: Από βόρειες διευθύνσεις 4 με 5 και από το απόγευμα τοπικά έως 6 μποφόρ. Θερμοκρασία: Από 08 έως 12 βαθμούς Κελσίου. Στη δυτική Μακεδονία 3 με 4 βαθμούς χαμηλότερη.\nΝΗΣΙΑ ΙΟΝΙΟΥ, ΗΠΕΙΡΟΣ, ΔΥΤΙΚΗ ΣΤΕΡΕΑ, ΔΥΤΙΚΗ ΠΕΛΟΠΟΝΝΗΣΟΣ Καιρός: Νεφώσεις με βροχές και καταιγίδες κατά τόπους ισχυρές, αρχικά στα βόρεια και από τις προμεσημβρινές ώρες στη δυτική Πελοπόννησο. Σταδιακή εξασθένηση από το απόγευμα και από τα βορειοδυτικά. Ανεμοι: Στα βόρεια βόρειοι βορειοδυτικοί 3 με 5, στα νότια από νότιες διευθύνσεις 4 με 6 μποφόρ και βαθμιαία βόρειοι βορειοδυτικοί 5 με 6 μποφόρ. Θερμοκρασία: Από 14 έως 18 βαθμούς Κελσίου και στην Ήπειρο τοπικά 4 με 5 βαθμούς χαμηλότερη. ΘΕΣΣΑΛΙΑ, ΑΝΑΤΟΛΙΚΗ ΣΤΕΡΕΑ, ΕΥΒΟΙΑ, ΑΝΑΤΟΛΙΚΗ ΠΕΛΟΠΟΝΝΗΣΟΣ Καιρός: Νεφώσεις με βροχές και καταιγίδες κατά τόπους ισχυρές αρχικά στα βόρεια και γρήγορα και στις υπόλοιπες περιοχές, με σταδιακή εξασθένηση από το βράδυ. Ανεμοι: Από νότιες διευθύνσεις 5 με 7 μποφόρ. Βαθμιαία και από τα βόρεια βορείων διευθύνσεων 4 με 6 μποφόρ. Θερμοκρασία: Από 12 έως 20 βαθμούς Κελσίου. Στα βόρεια 2 με 3 βαθμούς χαμηλότερη. ΚΥΚΛΑΔΕΣ, ΚΡΗΤΗ Καιρός: Στις Κυκλάδες νεφώσεις με βροχές και καταιγίδες και κυρίως τις βραδινές ώρες σποραδικές καταιγίδες, τοπικά ισχυρές στις βόρειες Κυκλάδες. Στην Κρήτη αραιές νεφώσεις που γρήγορα θα πυκνώσουν και από το απόγευμα και από τα δυτικά θα σημειωθούν τοπικές βροχές. Ανεμοι: Από νότιες διευθύνσεις 7 τοπικά 8 μποφόρ, με βαθμιαία εξασθένηση από το βράδυ. Θερμοκρασία: Από 18 έως 22 βαθμούς Κελσίου και στη βόρεια Κρήτη η μέγιστη 3 με 4 βαθμούς υψηλότερη. ΝΗΣΙΑ ΑΝΑΤΟΛΙΚΟΥ ΑΙΓΑΙΟΥ, ΔΩΔΕΚΑΝΗΣΑ Καιρός: Στα νησιά του βορειοανατολικού Αιγαίου νεφώσεις με βροχές και καταιγίδες τοπικά ισχυρές. Στα υπόλοιπα νεφώσεις παροδικά αυξημένες με τοπικές βροχές που βαθμιαία από τα βόρεια θα ενταθούν και θα εκδηλωθούν σποραδικές καταιγίδες, τοπικά ισχυρές από τις απογευματινές ώρες. Ανεμοι: Από νότιες διευθύνσεις 6 με 7 και τοπικά 8 μποφόρ. Θερμοκρασία: Από 17 έως 21 βαθμούς Κελσίου. ΣΑΜΟΣ Καιρός: Νεφώσεις με βροχές και σποραδικές καταιγίδες, τοπικά ισχυρές από αργά το απόγευμα. Ανεμοι: Νότιοι νοτιοανατολικοί 6 με 7 και τοπικά έως 8 μποφόρ. Θερμοκρασία: Από 17 έως 20 βαθμούς Κελσίου. ΑΤΤΙΚΗ Καιρός: Νεφώσεις που γρήγορα θα αυξηθούν και θα εκδηλωθούν βροχές και μετά το μεσημέρι σποραδικές καταιγίδες πιθανώς τοπικά ισχυρές αργά το απόγευμα. Ανεμοι: Από νότιες διευθύνσεις 6 με 7 μποφόρ, που από το αργά απόγευμα θα στραφούν σε δυτικούς βορειοδυτικούς 4 με 6 μποφόρ. Θερμοκρασία: Από 16 έως 18 βαθμούς Κελσίου. ΘΕΣΣΑΛΟΝΙΚΗ Καιρός: Νεφώσεις με βροχές και σποραδικές καταιγίδες και σταδιακή εξασθένηση από το μεσημέρι. Ανεμοι: Βόρειοι βορειοδυτικοί 4 με 5 και κυρίως μετά το μεσημέρι πρόσκαιρα 6 μποφόρ. Θερμοκρασία: Από 10 έως 12 βαθμούς Κελσίου.


Ηθοποιοί διαχωρίζουν τη θέση τους από κείμενο υπογραφών υπέρ Μενδώνη - faretra.info\n25 Φεβρουαρίου 2021 στις 14:07\tFaretra.info\nΝα διαχωρίσουν τη θέση τους από τον Μιχαήλ Μαρμαρινό και τον Γιώργο Κουμεντάκη -οι οποίοι συνυπογράφουν την επιστολή των 56 υπέρ Μενδώνη- έξι συνεργάτες τους, οι ηθοποιοί, Καραζήσης, Λυγίζος, Σκουλά, Σαραντίδης, Καρακατσάνη, Γραμματικός, έβγαλαν ανακοίνωση, ξεκαθαρίζοντας ότι οι ίδιοι δεν στηρίζουν την υπουργό Πολιτισμού.\nΟι έξι ηθοποιοί συμμετέχουν στην παράσταση «Ο Κολοκοτρώνης ατενίζει το μέλλον. Γυναίκες προετοιμάζονται για την Επανάσταση. Κι εγώ κάτι θα σκέφτομαι» των Μιχαήλ Μαρμαρινού και Ακύλα Καραζήση, και όπως δηλώνουν χαρακτηριστικά, «αισθανόμαστε την ανάγκη να διαχωρίσουμε με ξεκάθαρο τρόπο τη θέση μας από το κείμενο, το οποίο έχουν υπογράψει».\nΗ παράσταση θα πραγματοποιηθεί στο πλαίσιο των εκδηλώσεων της Εναλλακτικής Σκηνής της Εθνικής Λυρικής Σκηνής για τον εορτασμό των 200 ετών από την έναρξη της Ελληνικής Επανάστασης.\nΗ ανακοίνωση των «6»


Καλείσθε να προσέλθετε στη δημόσια συνεδρίαση της Οικονομικής Επιτροπής, που θα διεξαχθεί στο Δημοτικό κατάστημα την 4/08/2020 , ημέρα Τρίτη και ώρα 14:00 για τη συζήτηση και λήψη αποφάσεων στα παρακάτω θέματα της ημερήσιας διάταξης, σύμφωνα με τις σχετικές διατάξεις του άρθρου 75 του Ν.3852/2010 (ΦΕΚ Α' 87):\nΘΕΜΑ 1ΟΑ)Έγκριση δαπάνης και διάθεσης πίστωσης για τη διενέργεια συνοπτικού διαγωνισμού για την εκτέλεση της παροχής υπηρεσίας με τίτλο «Εργασίες Συντήρησης και Λειτουργίας Εγκατάστασης Επεξεργασίας Λυμάτων Αντιπάρου (Χρήση 2020-2021).\nΒ) Έγκριση της με αρ. 10/2019 μελέτης , τεχνικών προδιαγραφών και των όρων διακήρυξης του συνοπτικού διαγωνισμού.\nΘΕΜΑ 2Ο : «Λήψη απόφασης περί αποδοχής ή μη της γνωμοδότησης που αφορά «το δικαστικό ή /και εξώδικο συμβιβασμό και κατάργηση δίκης ή μη που αφορά την υπόθεση της από 20/11/2015 με ΑΚΔ 913/30-11-2015 αγωγής του κ. Παναγιώτη Ρούσσου του Νικολάου και της Μαριγώς κατά του Δήμου Αντιπάρου ενώπιον του Μονομελούς Πρωτοδικείου Σύρου του η οποία έγινε δεκτή σε πρώτο βαθμό και εκδόθηκε η υπ΄αριθ. 22ΤΜ/2018 Απόφαση και κατόπιν άσκησης της με ΑΚΔ 42/2018 εφέσεως από τον εναγόμενο Δήμο Αντιπάρου εκδόθηκε η υπ’ αριθμόν 51/2020 τελεσίδικη Απόφαση του Μονομελούς Εφετείου Αιγαίου»\nΔιαβάστηκε 744 φορές\tΤελευταία τροποποίηση: Πέμπτη, 06 Αυγούστου 2020 07:42


Ανοίγουν οι εκκλησίες τα Χριστούγεννα - Οι πιέσεις και το σχέδιο… με γνώμονα το λιανεμπόριο | Libre\nΟι πιέσεις αυξάνονται καθώς μετά την τηλεφωνική επικοινωνία του πρωθυπουργού με τον αρχιεπίσκοπο Αθηνών και Πάσης Ελλάδος κ. Ιερώνυμο στις 9.30 θα πραγματοποιηθεί τρίωρη τηλεδιάσκεψη μεταξύ 12 μητροπολιτών με συντονιστή τον Αρχιεπίσκοπο, προκειμένου να διατυπωθούν όλες οι απόψεις.\nΉδη υπάρχει η προειδοποίηση της ΔΙΣ ότι δεν θα γίνει ανεκτό να είναι κλειστές οι εκκλησίες τα Χριστούγεννα, η προσωπική επιστολή του Μητροπολίτη Πατρών για το άνοιγμα των εκκλησιών, ενώ ο Μητροπολίτης Κερκύρας είπε ότι η εκκλησία είναι υπό διωγμό.\nΟι ψηφιακές αυτές συνεδριάσεις της Διαρκούς Ιεράς Συνόδου θα κρατήσουν για 3 ημέρες, ενώ την Παρασκευή αναμένονται -σύμφωνα με πληροφορίες – οι ανακοινώσεις από πλευράς κυβέρνησης.\nΕπισημαίνεται ότι από την πλευρά της Εκκλησίας της Ελλάδος, υπάρχει το αίτημα να είναι ανοικτοί οι ναοί, με ευλαβική τήρηση των μέτρων προστασίας από τους ιεράρχες και τους πιστούς.\nΑλλά και από πλευράς κυβέρνησης φαίνεται ότι αναζητούνται τρόποι ώστε να αποφασιστεί το άνοιγμα των ναών, παρά το προηγούμενο παράδειγμα στη γιορτή του Αγίου Δημητρίου στη Θεσσαλονίκη.\n«Δεν μπορεί να ανοίγει το λιανεμπόριο και να μείνουν κλειστές οι εκκλησίες. Αυτά είναι που θα συζητηθούν τις επόμενες 2-3 μέρες, ώστε να ληφθούν αποφάσεις», δήλωσε ο κυβερνητικός εκπρόσωπος. Υπάρχουν ωστόσο στο κυβερνητικό επιτελείο και οι αντίθετες φωνές, που θεωρούν ότι θα έπρεπε τα Χριστούγεννα η θεία λειτουργία να τελεστεί όπως και το Πάσχα, χωρίς πιστούς, οι οποίοι θα γιορτάσουν στα σπίτια τους.\nΣύμφωνα με πληροφορίες, συζητείται τις ημέρες των γιορτών να αυξηθεί ο αριθμός των λειτουργιών, ώστε να ανοίξουν οι ναοί αλλά με συγκεκριμένο αριθμό πιστών, ο οποίος δεν θα ξεπερνά τους 50.\nTags: εκκλησιες κοροναιος μετρα χριστουγεννα


Η μετά θάνατον λύτρωση | ΤΟ ΠΟΝΤΙΚΙ\n11.11.2019 / ΞΕΝΟΦΩΝ Α. ΜΠΡΟΥΝΤΖAΚΗΣ\nΌταν πήρα να ξεφυλλίζω το τελευταίο μυθιστόρημα του Ηλία Μαγκλίνη που κυκλοφόρησε πρόσφατα στα βιβλιοπωλεία, ασυνείδητα συνδέθηκα με το προηγούμενο μυθιστόρημά του, «Πρωινή γαλήνη». Μάλιστα, προς στιγμή, μπερδεύτηκα, καθώς αναρωτήθηκα αν επρόκειτο για μια επανέκδοσή του με νέο εξώφυλλο… «Μα το έχω ξαναδιαβάσει», αναλογίστηκα. Προφανώς, επρόκειτο για ένα άλλο βιβλίο, καινούργιο, που το πρώτο πρόσωπο στην αφήγηση με έπιασε από τα μέσα, σαν ένας παλιός ανοιχτός λογαριασμός. Αισθάνθηκα ότι είχα αφήσει μια ιστορία ανολοκλήρωτη και, αιφνιδίως κι απρόσμενα, συνδεόμουν με το νήμα της ολοκλήρωσής της. Η πρώτη αίσθηση παρέμενε και το νέο αυτό μυθιστόρημα με συνέδεε έντονα με το προηγούμενο. Διέκοψα για λίγο την ανάγνωση για να φέρω στο μυαλό μου την «Πρωινή γαλήνη». Ναι. Πρόκειται για τον Δημήτρη από τα Βοδενά που, απόμαχος πια από τις πτήσεις, τρέμει από τον φόβο του μήπως το χέρι τού πατέρα του τον τραβήξει στο σκοτάδι. Ξαναγυρίζω στο εξώφυλλο για να εντοπίσω τη διευκρίνηση «Μια αληθινή ιστορία» και επιστρέφω στην ανάγνωση σαν εθελοντής αιχμάλωτος. Τώρα που το ξεκίνησα, θα το πάω σερί.\nΓια μια ακόμα φορά, ο συγγραφέας χρησιμοποιεί την Ιστορία όχι ως παρελθόν αλλά ως συνέχεια, ως ένα παρόν που μας ακολουθεί επίμονα, ως μια ανολοκλήρωτη συζήτηση που συνεχίζεται, σαν να είμαστε ό,τι έχουμε ξεχάσει! Μερικές φορές, οι άνθρωποι που έχουν ζήσει ένα βαρύ βίωμα θέλουν να το αφήσουν πίσω, να το ακουμπήσουν στο παρελθόν, να το θάψουν στη σιωπή, να προσποιηθούν ότι δεν το έζησαν. Θέλουν να λυτρωθούν από την τυραννία μιας αγιάτρευτης πληγής που μεταφέρει τον πόνο από γενιά σε γενιά. Σε αυτή την αληθινή ιστορία, ο πατέρας του αφηγητή ζει την ανάμνηση όλων αυτών που ήθελε να μην είχαν υπάρξει. Η σιωπή του, όμως, είναι λαλίστατη και συντριπτική. Ωστόσο, όλοι, λίγο πολύ, είμαστε κρίκοι μιας αδιάρρηκτης συνέχειας που μεταφέρει τον έναν κόσμο στον άλλον. Μήπως ο εαυτός μας δεν είναι ένας κόσμος γεμάτος άγνωστες πτυχές από μισοτελειωμένες ιστορίες που ζητούν μέσα μας μια λυτρωτική διέξοδο; Αυτή τη διέξοδο πραγματεύεται ο συγγραφέας που, εν τέλει, τραβά από το χέρι τον νεκρό, πλέον, πατέρα του από το σκοτάδι ξανά στη ζωή!\nΙανουάριος του 1944: όλα ξεκινούν αλλά και συνεχίζονται από την ώρα που ο παππούς τού αφηγητή μεταφέρεται στο σπίτι του στο Αγρίνιο δολοφονημένος, θύμα του πρώιμου εμφύλιου σπαραγμού, πάνω σε μια πόρτα. Ο έφηβος γιος του τον κοιτά αποσβολωμένος καθώς βιώνει μια βίαιη ενηλικίωση. Μαζί με το άψυχο σώμα του πατέρα του ενταφιάζει και την ηλικία του. Γίνεται πλέον ένας άλλος, που θα υπομείνει σιωπηρά όλη του τη ζωή, παρά τις προσπάθειές του να συνδεθεί ξανά με τη χαμένη του μοίρα. Το μυθιστόρημα του Μαγκλίνη εξελίσσεται μέσα από ένα οικογενειακό δράμα, σύνηθες για την εποχή όσο και τραγικό. Το διχαστικό δίπολο αριστερός - δεξιός με τα δικά του θύματα και τις δικές τους αφηγήσεις. Ωστόσο, το μυθιστόρημα του Μαγκλίνη δεν είναι ακόμα ένα σπαρακτικό ή φορτισμένο πολιτικά, υπέρ της μιας ή της άλλης πλευράς, κείμενο. Δεν ενδιαφέρεται ούτε καν για τις ίσες αποστάσεις ή την αντικειμενικότητα. Αφηγείται την ιστορία μιας σιωπής, ενός εσωτερικού πένθους, μιας τραγωδίας που κανείς δεν θέλει τελικά να θυμάται ούτε μπορεί και να ξεχάσει. Είναι μια ιστορία γέννημα της Ιστορίας εν κρυπτώ, που δεν ζητά δικαίωση ούτε εκδίκηση, αλλά μια λύτρωση μέσα στη συνέχεια της ζωής. Και αυτή την αγωνία του πατέρα του παίρνει πάνω του ο Μαγκλίνης: τη μετά θάνατον λύτρωσή του.


Κατασκευή Me-109F - www.petame.gr\nΤο Messerschmitt Bf 109 υπήρξε ένα Γερμανικό καταδιωκτικό αεροσκάφος του Β΄ Παγκοσμίου Πολέμου, που σχεδιάστηκε από τον Βίλλυ Μέσσερσμιτ (Willy Messerschmitt) στις αρχές της δεκαετίας του ’30. Ήταν ένα από τα πρώτα πραγματικά σύγχρονα αεροσκάφη της περιόδου εκείνης, περιλαμβάνοντας χαρακτηριστικά όπως ολομεταλλικό κέλυφος ατράκτου, κλειστό κουβούκλιο και ανασυρόμενους τροχούς προσγείωσης. Το Bf 109 παρήχθη σε μεγαλύτερους αριθμούς από οιοδήποτε άλλο καταδιωκτικό αεροσκάφος στην ιστορία, με 30.573 μονάδες κατασκευασμένες μόνο κατά την περίοδο 1939-1945. Η παραγωγή καταδιωκτικών αποτέλεσε το 47% της συνολικής Γερμανικής παραγωγής αεροσκαφών και το Bf 109 κάλυψε το 57% της παραγωγής καταδιωκτικών όλων των τύπων.\nΤο Bf 109 ήταν το βασικό καταδιωκτικό της Luftwaffe καθ’ όλη τη διάρκεια του Β΄ Π.Π., αν και από τα 1942 άρχισε να αντικαθίσταται εν μέρει από το Focke-Wulf Fw 190. Το Bf 109 σημείωσε περισσότερες καταρρίψεις από οποιοδήποτε άλλο αεροσκάφος στην ιστορία. Κατά περίσταση υπηρέτησε ως μαχητικό «αεροπορικής υπεροχής», μαχητικό συνοδείας, καταδιωκτικό, ελαφρό βομβαρδιστικό και αναγνωριστικό. Αν και είχε κάποιες αδυναμίες, όπως μικρή ακτίνα δράσης και, κυρίως, ένα στενό κι επικίνδυνο σύστημα τροχών προσγείωσης που ανασύρονταν προς τα έξω, ανταγωνίστηκε επάξια τους αντιπάλους του μέχρι το τέλος του πολέμου.\nΤο Bf 109 χρησιμοποιήθηκε από τους τρεις κορυφαίους άσσους του Β΄ Παγκοσμίου Πολέμου: τον Έριχ Χάρτμαν (Erich Hartmann), τον μεγαλύτερο άσσο όλων των εποχών με 352 νίκες, τον Γκέρχαρντ Μπάρκχορν (Gerhard Barkhorn), με 301 νίκες, και τον Γκίντερ Ραλ (Günther Rall) με 275 νίκες. Όλοι τους πέταξαν με την 52η πτέρυγα μάχης, κυρίως στο Ανατολικό μέτωπο, σε μια μονάδα που χρησιμοποιούσε αποκλειστικά τους διάφορους τύπους των Bf 109, σημειώνοντας συνολικά πάνω από 10.000 νίκες. Ο Χάρτμαν αρνήθηκε να πετάξει στη μάχη με άλλο αεροσκάφος, καθ’ όλη τη διάρκεια του πολέμου. Ο Χανς Γιόαχιμ Μαρσέιγ (Hans-Joachim Marseille), ο «αστέρας της Αφρικής», πετώντας επίσης με Bf 109, επέτυχε 158 νίκες, κυρίως ενάντια στους Δυτικούς συμμάχους στη Βόρειο Αφρική, συμπεριλαμβανομένων 17 καταρρίψεων που σημείωσε μέσα σε μια μόνο μέρα.\nΠαρθενική πτήση\t28 Μαΐου 1935\nΣυνολική παραγωγή Άνω των 31.000 μονάδων\nΚείμενο από τη Βικιπαίδεια, την ελεύθερη εγκυκλοπαίδεια\nΑπάντηση: Κατασκευή Me-109F\nTo είδα πριν λίγο καιρό και μου άρεσε η ιδέα. Ένα αεροπλάνο κατασκευασμένο από τον Παναγιώτη Σοφό που εμπορευόταν τη δεκαετία του ’80. Θεωρώ ότι είναι τιμή μου να έχω στην κατοχή μου ένα αεροπλάνο από τα χέρια του και για το λόγο αυτό είπα να τολμήσω να το συζητήσω μαζί του. Του το είπα και με ευχαρίστηση μου υποσχέθηκε να ξεθάψει τα καλούπια και να μου ετοιμάσει ένα.\nΠρόκειται για το Me-109F (σχετική φωτογραφία παρακάτω) του οποίου η άτρακτος είναι κατασκευασμένη με πολλές λεπτομέρειες από εποξική ρυτίνη ενώ τα φτερά από διογκωμένη πολυστερίνη υπενδεδυμένα με καπλαμά.\nΘα προσπαθήσω να παρουσιάσω με λεπτομέρεια την όλη προσπάθεια με πολλές φωτογραφίες και σχόλια από διάφορες φάσεις της κατασκευής και για πρώτη φορά θα ασχοληθώ με glassing, κάτι που θα επιχειρήσω για πρώτη φορά… Το δυσκολότερο θα είναι το στάδιο του βαψίματος όπου δεν έχω κατάλληλο χώρο και προφανώς δεν το έχω επιχειρήσει ξανά επίσης . Απ ότι φαίνεται θα φάμε αρκετό χρόνο με το συγκεκριμένο project και σίγουρα θα χρειαστώ και τη βοήθεια κάποιων ειδικών για τα παραπάνω!\nΑυτά προς το παρόν…Κ\npsofos.jpg (73,3 KB, 179 εμφανίσεις)\n800px-Bf109F_3Seiten_neu.jpg (34,9 KB, 122 εμφανίσεις)\nΑκολουθούν φωτογραφίες από την άτρακτο και τις εργασίες που έχω κάνει έως σήμερα.\nΣτη φωτογραφία 2,3 και 4 φαίνεται ο ουραίος τροχός (ιδιοκατασκευή ΑΝΚΟΝ!). Έχει χρησιμοποιηθεί ντίζα 4 χιλιοστά και βάση από ρηναίο τροχό από μία συγχωρεμένη Cessna… .\nΣτη φωτογραφία Νο5 το εσωτερικό με τοποθετημένα το servo γκαζιού (Hitec HS81) και τη μπουκάλα για τον αέρα μαζί με τη βαλβίδα και το servo (Hitec HS55).\n1.jpg (89,4 KB, 169 εμφανίσεις)\n2.jpg (72,5 KB, 156 εμφανίσεις)\n3.jpg (59,8 KB, 146 εμφανίσεις)\n4.jpg (62,7 KB, 139 εμφανίσεις)\n5.jpg (91,2 KB, 150 εμφανίσεις)\nΚαι μερικές ακόμη λεπτομέρειες από την κατασκευή. Το αγαπημένο συρματόσχοινο από ποδήλατο για το γκάζι, το extension μπροστά στον κινητήρα για να δουλεύει καλύτερα, η βάση για τον 90άρη O.S. και οι νομείς που ήδη κολλήθηκαν με 24ωρη εποξική.\nΑυτά για σήμερα! πάω για....\n6.jpg (74,9 KB, 134 εμφανίσεις)\n7.jpg (93,5 KB, 131 εμφανίσεις)\n8.jpg (52,3 KB, 134 εμφανίσεις)\n9.jpg (86,7 KB, 129 εμφανίσεις)\n10.jpg (89,6 KB, 133 εμφανίσεις)\nΜερικές φωτογραφίες από τον κινητήρα (O.S.91) τοποθετημένο όπου φαίνεται και πως δουλεύει το γκάζι...\nos91.jpg (92,3 KB, 148 εμφανίσεις)\nos91 (1).jpg (89,2 KB, 124 εμφανίσεις)\nos91 (2).jpg (90,7 KB, 154 εμφανίσεις)\nΉρθε η ώρα να ασχοληθώ με το φτερό. Αρχικά το κόλλησα με 24ωρη εποξική και μετά θα κολλήσω στην ένωση χονδρό υαλόπανο (περιέχεται στο κιτ!) που θα ενισχύσει την κατασκευή. Μπορείτε να δείτε και τη διαγράμμιση για τα ailerons. Θα χρειαστεί να συνεχίσω το κόψιμο για τα flaps μιας και είναι optional. Επίσης κολλήθηκε παράλληλα και το χείλος προσβολής.\n*Η χαρτοταινία βοηθάει πολύ στο να αφαιρείται εύκολα η περίσσια εποξική.\nftero.jpg (92,5 KB, 107 εμφανίσεις)\nftero (1).jpg (93,5 KB, 128 εμφανίσεις)\nftero (2).jpg (87,7 KB, 107 εμφανίσεις)\nftero (3).jpg (87,3 KB, 107 εμφανίσεις)\nπολύ έξυπνο αυτό με το γκάζι θα το αντιγράψω στο hellcat πού το έβαλα με τα χίλια ζόρια και είναι σκληρό σαν πέτρα\nΜπράβο σου και μπράβο στο πετάμε που μας δείνει την δυνατότητα να μαθάινουμε συνεχώς\nΑντώνη αυτό είναι ένα ωραίο κόλπο ειδικά για 4χρονους που δεν υπάρχει και μεγάλο περιθώριο για ντίζα. Εγώ συνήθως το φτιάχνω με πλακέτα ηλεκτρονικών κυκλωμάτων ή παλιότερα από αεροπορικό κόντρα πλακέ.\nΣυνέχεια κατασκευής με το φτερό, κολλημένο πια, μαζί με το υαλούφασμα. Κόπηκαν τα ailerons όπως επίσης και τα flaps. Δείτε επίσης και το φτερό πως θα είναι στην τελική του μορφή με τα εποξικά tips που θα κολληθούν όταν γίνει το glassing.\nΜέχρι εδώ όλα καλά και σχετικά εύκολα. Τώρα θα συνεχίσω με την κάτω πλευρά του φτερού και την διαμόρφωση του για να υποδεχθεί τα πνευματικά retract της robart .\nΑκόμη περισσότερο υλικό έρχεται...\nftero (1).jpg (92,2 KB, 115 εμφανίσεις)\nftero.jpg (93,1 KB, 121 εμφανίσεις)\nftero (2).jpg (92,0 KB, 103 εμφανίσεις)\nκαι απο περιέργεια να ρωτήσω ........γιατί μόνο ένας πύρος? και οχι δύο ωστε και περισσοτερη μηχανική αντοχή και μοιρασμένη (ετσι για να μαθαίνουμε κόλπα απο τους παλιότερους)\n..., παλιο καλουπι, παλια τεχνικη...\nΔεν ειναι δυσκολο ομως να προσθεσεις ακομη εναν ¨η δυο εαν θελεις για περισσοτερη αντοχη, δυο καβιλιες μια ενισχησουλα και δυο τρυπουλες ειναι οοολη η δουλεια!\nΠρωτα απο¨λα να σου ευχηθω καλοριζικο και καλοπεταχτο !!!\nΚωστα μας συνχωρεις εαν σου ¨χαλαμε¨την παρουσιαση, εαν θελεις μπορεις να μεταφερεις τις αποριες και τις κουβεντες μας σε αλλο ¨θεμα΄χωρις ¨παρεξηγηση¨.\nΧρήστο κανένα πρόβλημα. Οι λόγοι που παρουσιάζω τέτοιου είδους κατασκευές είναι δύο. Αρχικά με ενδιαφέρει να μεταδίδω και να μοιράζομαι τη γνώση που έχω αποκτήσει όλα αυτά τα χρόνια που ασχολούμαι με το hobby, αλλά και να μάθω ακόμη περισσότερα με συζητήσεις τέτοιου επιπέδου. Παρατηρήσεις τέτοιου είδους είναι πάντα ευπρόσδεκτες γιατί κανείς δεν τα ξέρει όλα!\nΤώρα Αντώνη και Χρήστο σχετικά με το θέμα της καβίλιας. Ο κανόνας είναι να χρησιμοποιούμε δύο, αν μιλάμε φυσικά για χτιστή κατασκευή όπου έχει δεχθεί ενίσχυση στο σημείο που εφαρμόζονται. Στη συγκεκριμένη περίπτωση όπου το φτερό είναι κατασκευασμένο από διογκωμένη πολυστερίνη (φελιζόλ) το καταλληλότερο σημείο είναι εκεί που ενώνονται τα φτερά μιας και εκεί η 24ωρη εποξική έχει δημιουργήσει ένα ¨φιλέτο¨ όπου εκεί μπορεί να στηριχθεί καλύτερα. Αν έβαζα δύο καβίλιες η κόλλα θα έπιανε μόνο σε φελιζόλ και μετά από λίγο καιρό θα δημιουργούσε κενά. Άλλωστε και στο σχέδιο του αεροπλάνου ο Π. Σοφός συνιστά μόνο μία καβίλια όπως ακριβώς την έχω τοποθετήσει.\nΑυτά προς το παρόν….Κ\nΚατασκευή φτερού συνέχεια. Αρκετή δουλειά και σκέψη μιας και προχωράω πλέων μόνος με αρκετό αυτοσχεδιασμό. Στις φωτογραφίες παρακάτω μπορείτε να δείτε:\n•\tΤις τρύπες που έγιναν για τα 4 servo. Για την περίπτωση αυτή έφτιαξα κουτάκια από light κόντρα πλακέ 2,5 χιλιοστών και για να περάσουν τα καλώδια έφτιαξα ένα λούκι περίπου 1Χ1cm από μπάλσα. Έπεσε αρκετό σκάψιμο στο φελιζόλ αλλά το αποτέλεσμα κρίνεται ικανοποιητικό.\n•\tΤην εφαρμογή των retracts. Εδώ ήταν και το ποιο δύσκολο σημείο μιας και έπρεπε να υπολογίσω από το μηδέν που θα τοποθετηθούν . Όπως θα δείτε τα σκέλη έχουν μεν την κλίση που απαιτείται αλλά είναι μεταξύ τους σε μεγαλύτερη απόσταση από το κανονικό για να μπορεί να προσγειώνεται και να απογειώνεται σωστά. Έτσι ακριβώς όπως είχε σχεδιαστεί από τον Π. Σοφό.\nΣτη συνέχεια θα προσπαθήσω να εφαρμόσω τα ailerons και τα flaps χωρίς να φαίνονται οι ντίζες. Eίπαμε, έχουμε μέλλον ακόμα…\n1.jpg (75,7 KB, 111 εμφανίσεις)\n2.jpg (94,1 KB, 116 εμφανίσεις)\n3.jpg (94,3 KB, 127 εμφανίσεις)\n4.jpg (90,1 KB, 127 εμφανίσεις)\n5.jpg (91,5 KB, 113 εμφανίσεις)\n6.jpg (89,6 KB, 119 εμφανίσεις)\n7.jpg (86,5 KB, 117 εμφανίσεις)\n8.jpg (90,5 KB, 120 εμφανίσεις)\n9.jpg (91,6 KB, 116 εμφανίσεις)\n10.jpg (97,2 KB, 119 εμφανίσεις)\nΚαι οι τελευταίες για σήμερα.\n12.jpg (64,5 KB, 106 εμφανίσεις)\n13.jpg (73,8 KB, 105 εμφανίσεις)\n14.jpg (86,6 KB, 151 εμφανίσεις)\nMe-109F-2 dim sofos Scale Αεροπλάνα 6 23-03-09 22:32


Καλοκαιρινή διάθεση στη Γλώσσα\nΤελευταία ενημέρωση: 2013-08-11, 17:58:04\nΟλοκληρώθηκαν με επιτυχία και μεγάλη συμμετοχή οι φετινές εκδηλώσεις\nΚέρδισε το μεγάλο στοίχημα ο Πολιτιστικός Σύλλογος Γλώσσας, που έφερε εις πέρας με επιτυχία τις φετινές εκδηλώσεις «Γλώσσα 2013». Μεγάλα ονόματα του καλλιτεχνικού στερεώματος όπως η Ελευθερία Αρβανιτάκη και ο Κώστας Μακεδόνας έδωσαν το «παρών» στις μεγαλύτερες εκδηλώσεις των Βορείων Σποράδων.\nΗ Ελευθερία Αρβανιτάκη σήμανε, με τον πλέον μελωδικό τρόπο, την έναρξη των εκδηλώσεων, θυμίζοντας σε όλους αγαπημένα τραγούδια της, τα οποία σιγοτραγούδησαν μαζί της οι πολυάριθμοι παριστάμενοι, ενώ παράλληλα παρουσίασε και τα καινούρια της τραγούδια.\nΗ επόμενη μέρα των εκδηλώσεων, ήταν βραδιά αφιερωμένη στα χορευτικά της Γλώσσας, υπό την χοροδιδασκαλία της Ναυσικάς Παλαιολόγου, και με τα τμήματα του Πολιτιστικού Συλλόγου να δίνουν τον καλύτερο εαυτό τους.\nΗ ορχήστρα που συνόδευε το χορευτικό με την εθελοντική συμμετοχή της Δέσποινας Αθανασίου πλαισίωσε υπέροχα και αυτή τη βραδιά. Οι στολές και η απόδοση των χορών μετέφεραν όλους τους παραβρισκόμενους στο μικρασιάτικο κλίμα με τη μαγευτική φωνή της Δέσποινας. Μικροί και μεγάλοι έδωσαν για ακόμα μια φορά τον καλύτερο εαυτό τους.\n«Να περνάτε καλά» προέτρεψε τους παριστάμενους ο δάσκαλος Βασίλης Λαρυγγάκης με το θεατρικό του έργο που έγραψε και σκηνοθέτησε ειδικά για τις πολιτιστικές εκδηλώσεις. Οι εξαιρετικές ερμηνείες του Γιώργου Μαριδάκη, του Γιάννη Σκιαθίτη αλλά και του μικρού Μελέτη Ρουσέτη, συγκίνησαν το πλήθος και το προβλημάτισαν όπως ακριβώς επιθυμούσε και ο συγγραφέας. Η μουσική επένδυση του Γ. Λαρυγγάκη και της Θ. Αντωνίου συνεπήραν το κοινό, το οποίο για μιάμιση περίπου ώρα παρέμεινε προσηλωμένο στο έργο.\nΟ Κώστας Μακεδόνας μαζί με την Κατερίνα Ντίνου ξεσήκωσαν τον συναυλιακό χώρο της Γλώσσας με αγαπημένα τραγούδια δικά τους αλλά και της έντεχνης και λαϊκής σκηνής. Ο κόσμος διασκέδασε, χόρεψε και τραγούδησε με πάθος όλα τα γνωστά τραγούδια της συναυλίας.\nΗ αυλαία των εκδηλώσεων έπεσε με τον καλύτερο τρόπο στο Λουτράκι, με την ορχήστρα που συνόδεψε το Μιχάλη Γαμπιεράκη και το Νεκτάριο Ρήγα.\nΜε φόντο το λιμάνι και το καράβι, οι νησιώτικοι ρυθμοί παρέσυραν όλους τους παραβρισκόμενους σε κυκλικούς χορούς. Την επιτυχημένη παρουσίαση των εκδηλώσεων έφερε εις πέρας η Κατερίνα Ντίνου, που εθελοντικά όπως πάντα προσφέρει όπου και όπως μπορεί στο χωριό της και στο σύλλογο.\nΣτο χώρο των εκδηλώσεων λειτουργούσε έκθεση φωτογραφίας του Γιάννη Σκιαθίτη, αλλά και έκθεση Best πτήδια Ρούγας με τη φωτογραφική οπτική του ιδίου. «Χωρίς την υποστήριξη όλων η πραγματοποίηση των εκδηλώσεων θα ήταν αδύνατη», υπογραμμίζουν οι διοργανωτές, που βάζουν πλώρη για το 1ο Φεστιβάλ Παραδοσιακών Χορών «Διαμαντής Παλαιολόγος», το οποίο θα πραγματοποιηθεί το διήμερο 30 και 31 Αυγούστου.


Αναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 3:03 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 2:20 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 12:27 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 3:35 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 2:00 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 4:01 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 3:47 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 3:45 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 4:19 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 4:17 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 3:30 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 3:16 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 1:47 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 1:44 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 1:05 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 2:32 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 2:30 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 4:06 π.μ. Δεν υπάρχουν σχόλια:\nΑναρτήθηκε από ΑΘΑΝΑΣΙΟΣ ΓΙΑΛΑΜΑΣ στις 3:49 π.μ. Δεν υπάρχουν σχόλια: Σύνδεσμοι σε αυτήν την ανάρτηση


Jourfix: Oργή για τις κατασχέσεις μισθών και συντάξεων\nOργή για τις κατασχέσεις μισθών και συντάξεων\nΤο ανάλγητο πρόσωπό του δείχνει το υπουργείο Οικονομικών προκειμένου να εισπράξει μέρος από τα 56,4 δισεκατομμύρια ευρώ που χρωστούν 2.500.000 Ελληνες πολίτες στο Δημόσιο. «Δεν επιδιώκει να πάρει τα χρήματα από αυτούς που τα έχουν ή τους περισσεύουν, αλλά από εκατομμύρια χαμηλόμισθους και χαμηλοσυνταξιούχους που την παρούσα περίοδο, αν μη τι άλλο, δεν μπορούν να αντεπεξέλθουν στις υποχρεώσεις τους» δηλώνουν μισθωτοί και συνταξιούχοι.\nΜε απόφαση του υπουργού Οικονομικών Γιάννη Στουρνάρα και εντολή του γ.γ. Φορολογικών Εσόδων Χάρη Θεοχάρη, οι αρμόδιες υπηρεσίες θα προχωρήσουν από τις 10 Μαρτίου σε κατασχέσεις μισθών, συντάξεων, τυχόν ενοικίων που εισέπρατταν μέχρι σήμερα οι οφειλέτες, ακόμη και σε κατασχέσεις ποσών από τραπεζικούς λογαριασμούς προκειμένου να κλείσει η «μαύρη τρύπα» του Δημοσίου. Το εν λόγω μέτρο θα εφαρμοστεί μέχρι και σε πολίτες που οφείλουν στο Δημόσιο μόλις 1.000 ευρώ! Μάλλον δεν αντιλαμβάνονται κάποιοι τι σημαίνει αδυναμία πληρωμής.\nΒάσει της εντολής του κ. Θεοχάρη προς τους επικεφαλής των Δημόσιων Οικονομικών Υπηρεσιών, πρώτα θα στέλνεται μια επιστολή στους οφειλέτες για να πάνε να ρυθμίσουν τα χρέη τους. Σε επόμενο στάδιο θα στέλνεται επιστολή απειλής κατάσχεσης και σε τρίτο στάδιο θα κοινοποιείται εξώδικο. Ακολούθως θα προβαίνουν οι υπηρεσίες σε οριστική κατάσχεση μισθών, συντάξεων, ενοικίων και καταθέσεων. Να σημειωθεί ότι από τους 2,5 εκατομμύρια οφειλέτες, τα 2,3 εκατομμύρια χρωστούν ποσά κάτω από 3.000 ευρώ!


Λεζάντα φωτογραφίας (από το Βιβλίο των εκδόσεων Polaris) από την Αθήνα της εποχής με σχολιασμό του Γ. Χατζηδάκη: Ένα ζευγάρι γεφυράκια του Ιλισού, ιδιωτικών συμφερόντων το καθένα προφανώς, έζευγναν το αθηναϊκό κέντρο με τις κατάφυτες περιοχές του Μετς και του Αρδηττού, που αναφέρονταν με τον γενικό προσδιορισμό τα Παριλίσια. Στο φυσικό αυτό πάρκο με τις πευκοφυτεμένες πλαγιές του, ξεφύτρωναν πολλά κεντράκια και θέατρα. Το συγκεκριμένο τοπίο γίνεται συχνά σημείο αναφοράς για καλλιτεχνικά γεγονότα και ψυχαγωγικά στέκια, τολμηρά θεάματα ξενόφερτων καλλιτέχνιδων που τροφοδοτούσαν κοσμικά σχόλια. Ο φαρδύς χωματόδρομος της δεξιάς όχθης αναγνωρίζεται ως η λεωφόρος Βασιλίσσης Όλγας, που λίγο μεταγενέστερα θα χωρίσει το ποτάμι απ' το πάρκο του Ζαππείου και το γυμναστήριο του Φωκιανού.


Google+ To Φανάρι : ΕΘΙΜΑ ΔΩΔΕΚΑΗΜΕΡΟΥ\nΤΗΝ ΠΑΡΑΜΟΝΗ ΤΩΝ ΧΡΙΣΤΟΥΓΕΝΝΩΝ\nΜε το πρώτο χτύπημα της καμπάνας η νοικοκυρά του σπιτιού ετοίμαζε τη ζύμη με την οποία θα έφτιαχνε τους λουκουμάδες, φουσκίτσες τις λέγανε τότε. Ανακατεύανε δηλαδή αλεύρι, μαγιά και νερό και φτιάχνοντας μία νερουλή ζύμη την κουκούλωναν και την άφηναν να φουσκώσει, να << γίνει >> όπως έλεγαν. Μέχρι τότε η νοικοκυρά είχε το χρόνο να πάει στην εκκλησία. Μετά το σχόλασμα της εκκλησίας...\nεπέστρεφε στο σπίτι και καταγινότανε με το φτιάξιμο των λουκουμάδων. Για το ψήσιμό τους χρησιμοποιούσαν μόνο σουσαμέλαιο. Το ίδιο κάνανε και για το φαγητό της καλής βραδιάς. Ζεματιστές οι φουσκίτσες και μόλις βγαίνανε από το τηγάνι, περιχυνόντουσαν με μέλι ή ζάχαρη, σκεπαζόντουσαν κυριολεκτικά με μπόλικο καρύδι και μοιραζόντουσαν στα συγγενικά ή φιλικά σπίτια. Το πιάτο με τους λουκουμάδες ή φουσκίτσες, δεν επέστρεφε στο σπίτι άδειο διότι η νοικοκυρά που τους έπαιρνε, φρόντιζε να το ξαναγεμίσει με τους δικούς της λουκουμάδες. Στο μεταξύ δε χάνανε τον καιρό τους και τά άλλα μέλη της οικογένειας διότι παίρνανε τη μερίδα τους κι αυτά. Στη συνέχεια, τα μεγαλύτερα παιδιά τρέχανε να πούνε τα κάλαντα με το καραβάκι στο χέρι και η μαμά με τις μεγάλες κόρες μισοετοιμάζανε τα φαγητά της επόμενης μέρας.\nΤα κάλαντα που περιγράφονται είναι από την περιοχή του Καρατζά – κιόι της Ανατολικής Θράκης, άγνωστα στους περισσότερους.\nΗ καθαρό – Μαρία\nΠου καθόνταν και λουζόνταν\nΜες στο καθαρονέρι\nΤην Παναγιά εφίλευα\nΓια να μ ου δώσει τα κλειδιά\nΝα μπώ να σεργιανίσω,\nΝα διώ τσ’ αρχόντοι που ‘ρχονται\nΝα διώ και τη φτωχολογιά\nΝα διώ και τα μωρά παιδιά\nΠως παίζουνε το μήλο,\nΤο μήλο το χρυσόμηλο\nΚι αλησμονούν τις μάνες.\nΣτο βραδινό τραπέζι τα πράγματα ήσαν πολύ απλά και εύκολα μια και υπήρχε η νηστεία. Η νοικοκυρά ετοίμαζε το βραδινό τραπέζι παραδοσιακά. Έβαζε πάνω σ αυτό την εικόνα του Χριστού ή της Παναγίας και δίπλα της ένα αναμμένο κερί και ένα θυμιατήρι. Λίγο πιο πέρα τα εννέα πιάτα με τα νηστίσιμα φαγητά ( το πρώτο πιάτο είχε το χριστόψωμο, το δεύτερο πιάτο τους κλασικούς νηστίσιμους λαχανοντολμάδες, το τρίτο πιάτο τον χαλβά, το τέταρτο πιάτο οι ελιές, το πέμπτο πιάτο είχε το τουρσί, το έκτο τις πιπεριές, το έβδομο τις μελιτζάνες, το όγδοο το αλάτι και το ένατο το πιπέρι.) φρούτα και κρασί. Τα εννέα πιάτα σύμφωνα με την επικρατέστερη δοξασία συμβολίζουν τους εννέα μήνες εγκυμοσύνης της Παναγίας.\nΌταν η νοικοκυρά τελείωνε το στρώσιμο του τραπεζιού καθόντουσαν όλα τα μέλη της οικογένειας γύρω από το σοφρά στα αγροτικά σπίτια, ή σε τραπέζι στις αστικές κατοικίες. Τότε ένα παιδί ή και η ίδια η οικοδέσποινα έλεγε για προσευχή το τροπάριο της Γέννησης του Χριστού, θύμιαζε το τραπέζι, τα μέλη της οικογένειας, αρχίζοντας από τον μεγαλύτερο σε ηλικία και τελειώνοντας στο μικρότερο. Στη συνέχεια θυμιάτιζε τις εικόνες, και όλα τα δωμάτια του σπιτιού κρατώντας πάντα στο ΄’ένα χέρι το θυμιατό και στο άλλο το αναμμένο κερί. Όταν επέστρεφε στο τραπέζι άρχιζε το φαγητό και όταν τελείωναν γινόταν και πάλι η προσευχή κι όλοι πήγαιναν για ύπνο μια και την άλλη μέρα θα σηκωνόντουσαν χαράματα για να πάνε όλοι μαζί στην εκκλησία.\nΠΡΩΤΗ ΜΕΡΑ ΤΩΝ ΧΡΙΣΤΟΥΓΕΝΝΩΝ\nΜε το χάραμα της ημέρας όλοι στο πόδι. Βάζουν τα γιορτινά και τα καινούργια και πάνε στην εκκλησία. Παρακολουθούν τη θεία λειτουργία, μεταλαμβάνουν των Αχράντων Μυστηρίων, παίρνουν το αντίδωρο από του παπά το χέρι και επιστρέφουν στο σπίτι. Ανταλλάσσουν ευχές και τα παιδιά μικρά ή μεγάλα φιλούν το χέρι των γονιών τους και αυτοί των δικών τους γονιών, αν υπάρχουν. Στη συνέχεια κάθονται στο σοφρά ή στο τραπέζι και παίρνουν το πρωινό τους τσάι, γάλα και ότι άλλο θέλουν αφού η νηστεία τελείωσε.\nΤο μεσημεριανό τραπέζι είναι γιορταστικό. Στολισμένο με το καλύτερο τραπεζομάντιλο και τα καλά σερβίτσια. Το κεράκι στο μέσον του τραπεζιού απαραίτητο. Το φαγοπότι αρχίζει και πάλι με την προσευχή που και σήμερα είναι το τροπάριο της Γεννήσεως. Το ουζάκι με τα ορεκτικά απαραίτητο. Ως ορεκτικά είχαν τα σπιτικά τουρσιά, τον ταραμά, τα αλλαντικά και τα τυριά, το λαρδί ( χοιρινό παστωμένο λίπος) και ο καβουρμάς. Τα ορεκτικά διαδεχόταν η κοτόσουπα και την κοτόσουπα το κυρίως φαγητό που ήταν , χοιρινές μπριζόλες σβησμένες με κρασί, ή κότα γεμιστή, ή μπάμπω, ή λαχανοντολμάδες με κιμά, ή χοιρινό κρέας με λάχανο τουρσί ή με ξερά φασόλια, ή με σέλινο ή με κυδώνια. Το γεύμα τελείωνε με φρούτα και γλυκό. Τα συνηθέστερα γλυκά ήταν το κανταΐφι, το σαραγλί τυλιγμένο στη φυλλόβεργα και τοποθετημένο στο ταψί κυκλικά. Από το τραπέζι δεν έλειπε το άφθονο και καλό κρασί φτιαγμένο από τους ίδιους και παρμένο από τα εύφορα αμπέλια τους.\nΤη μεγαλοπρέπεια του Χριστουγεννιάτικου τραπεζιού συμπλήρωναν και τα ωραία τραγούδια τους. Με το τέλος του φαγητού γινόταν και πάλι η ευχαριστήρια προσευχή.\nΤο βράδυ είχανε τις βεγγέρες. Επισκέψεις δηλαδή στα συγγενικά σπίτια για τα χρόνια πολλά και τελευταία επισκέψεις στους εορτάζοντες.\nΚατά τον ίδιο τρόπο περνούσαν και τις επόμενες δύο μέρες των Χριστουγέννων και την επόμενη όλοι στις δουλειές τους.\nΟ Αη – Βασίλης ήταν πάντα ο αγαπημένος Άγιος των παιδιών, διότι δεν υπήρχε νηστεία και διότι έφερνε πλούσια και πολλά δώρα.\nΠρωί – πρωί, όπως τώρα, έτσι και τότε τα παιδιά ξεχύνονταν στους δρόμους με το φαναράκι στο ένα χέρι και το πατροπαράδοτο καραβάκι στο άλλο.\nΧτυπώντας ρυθμικά το τριγωνάκι, λέγοντας και τραγουδώντας τα κάλαντα τριγυρνούσαν τις γειτονιές και χτυπούσαν επίμονα τις πόρτες για να πάρουν από τις νοικοκυρές τον κόπο τους, που ήταν φρούτα, ξηροί καρποί, γλυκά αλλά και χρήματα. Τα γνωστότερα κάλαντα της πρωτοχρονιάς ήταν το\nΑι – Βασίλης έρχεται από την Καισαρεία,\nΒαστά εικόνα και χαρτί, χαρτί και καλαμάρι,\nΤο καλαμάρι έγγραφε και το χαρτί μιλούσε\nΚαι στο ραβδί του ακούμπησε να πεί την άλφα βήτα\nΚαι το ραβδί που ήταν ξερό, χλωρά μπλαστάρια βγάζει\nΚαι πάνου στα μπλαστάρια του, πέρδικες κελαηδούσαν\nΣ αυτό το σπίτι που ήρθαμε πέτρα να μη ραγίσει\nΚι ο νοικοκύρης του σπιτιού πολλά χρόνια να ζήσει\nΓια βάλε το χεράκι σου στην αργυρή σου τσέπη\nΚι αν έχεις και γλυκό κρασί, κέρνα τα παλικάρια.\nΑν έβρισκαν καμιά φορά δύστροπο νοικοκύρη του έψελναν τα σκολιανά του\nΕσένα πρέπει, αφέντη μου, τορβάς και δεκανίκι,\nΝα σε τραβάνε τα σκυλιά και πέντε δέκα λύκοι.\nΤην κόρη σου την όμορφη, βάλτηνε στο ζεμπίλι\nΚαι κρέμασέ τηνε ψηλά, να μην την τγρώνε οι ψύλλοι.\nΤα κάλαντα αυτά είναι από την Σωζόπολη σε συνδυασμό με μερικές παραλλαγές από κάλαντα της περιοχής των Σαράντα Εκκλησιών.\nΕνώ τα παιδιά έψελναν τα κάλαντα στις γειτονιές, οι νοικοκυρές στο σπίτι ετοίμαζαν τις πίττες, που συνήθως ήταν τριφτές και σπάνια με μαγιά, τα ψωμάκια και τα φαγητά που ήταν όμοια με τα Χριστουγεννιάτικα, ιδιαίτερα την Πρωτοχρονιά κάνανε και τα μαντιά με κιμά ή μόνο με τυρί κι αυγά.\nΤα ψωμάκια που αναφέρω ήταν μικρά κομμάτια ζύμης που είχε γίνει με αλεύρι και βούτυρο. Τα τρώγανε το πρωί με το γάλα ή τον καφέ. Πολλοί τα λένε και κετέδες.\nΤο βράδυ, η οικογένεια, μαζευόταν στο πλούσιο και καταστόλιστο τραπέζι. Το στόλισμα του τραπεζιού ήταν όμοιο με το στόλισμα των Χριστουγέννων. Δηλαδή, η εικόνα, το θυμιατήρι, το κερί, τα φρούτα, το ολόκληρο το ψωμί, το κρασί, η κανάτα με το νερό, το πιάτο με το φαγητό, οι ξηροί καρποί και ένα άσπρο αυγό για να είναι το τραπέζι πάντα γεμάτο και οι νυκοκυραίοι να ασπρομαλλιάσουν ζώντας χρόνια πολλά.. Τη βραδιά αυτή ο νοικοκύρης αλλά και οι άλλοι βάζανε πάνω στο τραπέζι και καθένας μπροστά του το πορτοφόλι του για να θυμιαστεί μαζί με τα άλλα και να είναι γεμάτο όλη τη χρονιά. Το φαγητό άρχιζε όμοια με τη βραδιά των Χριστουγέννων. Μετά το θύμιασμα και την προσευχή, ο νοικοκύρης του σπιτιού έκοβε την βασιλόπιτα. Το κόψιμο γινόταν ως εξής.\nΣηκωνόταν όρθιος, έκαμνε το σταυρό του ευχόμενος ΚΑΛΗ ΧΡΟΝΙΑ, χάραζε το σταυρό πάνω στην πίττα με το μαχαίρι και γύριζε το ταψί τρείς φορές από αριστερά προς τα δεξιά. Στη συνέχεια έκοβε την πίττα σταυρικά λέγοντας<< εις το όνομα του Πατρός και του Υιού και του Αγίου Πνεύματος, Αμήν.>> Και άρχιζε το κόψιμο. Το πρώτο κομμάτι του Χριστού και της Παναγίας, δεύτερο του Αγίου Βασιλείου, τρίτο το δικό του, της νοικοκυράς, του παππού και της γιαγιάς, εφ όσον υπήρχαν και στη συνέχεια των παιδιών κατά σειρά ηλικίας, Αν υπήρχαν μουσαφιραίοι έκοβε και γι αυτούς από ένα κομμάτι. Το μοίρασμα τελείωνε με το κομμάτι του σπιτιού, της δουλειάς, και του φτωχού. Επίσης αν υπήρχαν παντρεμένα παιδιά που δεν ήταν στο τραπέζι κοβόταν ένα κομμάτι και γι αυτά καθώς επίσης και για τα τυχόν ξενιτεμένα μέλη της οικογένειας. Μετά το φαγητό το τραπέζι δεν μαζευτόταν αλλά έμενε έτσι για να έρθει ο Αη – Βασίλης, να το ευλογήσει και να πάρει κάτι και αυτός. Ακόμη έμενε γεμάτο για να το βρεί έτσι η καινούργια χρονιά και να είναι έτσι γεμάτο όλο το χρόνο.\nΣε κάποιο άλλο τώρα χώρο του σπιτιού, η οικογένεια μαζεύονταν για τα τυχερά παιχνίδια. Οι μεγάλοι έπαιζαν χαρτιά και όχι πάντα και οι μικροί μονά ζυγά με κουκούτσια από χαρούπια, ή καρύδια στη σκούπα ή και στην κεραμίδα\nΣτήνανε δηλαδή τη σκούπα στον τοίχο και με τη σειρά ένας – ένας ρίχνανε το καρύδι από το χερούλι της σκούπας για να κυλήσει, να πέσει και πέφτοντας να χτυπήσει ένα ή και περισσότερα από αυτά που ήταν ήδη κάτω. Νικητής ήταν αυτός που στο τέλος θα κτυπούσε τα περισσότερα τα οποία βέβαια θα ήταν και δικά του.\nΜε τον ερχομό του νέου χρόνου αλλάζανε φιλιά και ευχές και στρη συνέχεια πηγαίνανε για ύπνο. Συνήθεια ήταν ακόμα να ξενοιάζουν με χρήματα αυτόν που θα φταρνιζόταν την ώρα του βραδινού φαγητού ή και στο τραπέζι της επομένης. Πολλοί πονηροί θέλοντας να πάρουν τα χρήματα και να είναι οι τυχεροί της χρονιάς, βάζανε κρυφά λίγο μαυροπίπερο στη μύτη και παίρνανε τα χρήματα.\nΤο πρωί της πρωτοχρονιάς ξεκινούσαν όλοι μαζί για την εκκλησία έχοντας στην τσέπη τους λίγο ρύζι και ένα κομματάκι βασιλόπιτας. Ο πατέρας έβαζε στην τσέπη του και ένα ρόδι.\nΤο ξύπνημα γινόταν από τη μαμά σουρβιάζοντας τους με ένα κλαρί κρανιάς στην πλάτη και έλεγε την ευχή,\nΣούρβα ! Σούρβα !\nΕπιστρέφοντας από την εκκλησία, πρώτος έμπαινε αυτός που θα έκαμνε ποδαρικό και που πίστευαν πως είναι γουρλής. Αυτός έσπαζε και το ρόδι, για να είναι το σπίτι γεμάτο με όλα τα αγαθά και σκορπούσε ρύζι σε όλο το σπίτι για να υπάρχει υγεία και ευτυχία. Πολλές ΄’όμως δορές η νοικοκυρά φρόντιζε από την προηγούμενη μέρα να βρεί αυτόν που θα κάνει το ποδαρικό ερχόμενος από έξω και εκτός οικογενείας. Αυτός που ερχόταν να ποδαρίσει δεν ερχόταν με άδεια χέρια Εφερνε φρούτα, γλυκά, πίττα και έφευγε πάντα φορτωμένος με παρόμοια είδη και επί πλέον με χρήματα.\nΜετά την εκκλησία και το ποδάρισμα, ψευτοτρώγανε και κρατούσανε την όρεξη τους για το μεσημέρι, όπου ξεύρανε πως η μαμά τους είχε τα χίλια καλά.\nΤο τραπέζι αυτόν ήταν και πάλι στολισμένο και πλούσιο σε ωραία και νόστιμα φαγητά. Πολλές νοικοκυρές συνήθιζαν να κόβουν την ώρα αυτή και δεύτερη πίττα. Τα φαγητά της Πρωτοχρονιάς ήταν τα ίδια με των Χριστουγέννων.\nΤο υπόλοιπο της ημέρας περνούσε με επισκέψεις και χαρούμενες συγκεντρώσεις. Ξενύχτια και χορούς δεν είχανε διότι υπήρχε το πρόβλημα των Τούρκων. Ετσι τελειώνουν οι πανηγυρισμοί για τον ερχομό του καινούργιου χρόνου και η επόμενη ημέρα ήταν μέρα δουλειάς.\nΘα πρέπει ακόμα να πούμε πως τα Χριστούγεννα ή την Πρωτοχρονιά στολιζόταν με ξεχωριστή φροντίδα και ο δίσκος της Νονάς. Ενας μεγάλος δίσκος ,στολισμένος με κεντητό δισκόπανο γεμάτος με δώρα ( μαντήλια μεταξωτά – πλεχτές μάλλινες κάλτσες – τσουράπια λεγόντουσαν – τσεμπέρια χρυσοποίκιλτα – πίττες και φρούτα ) έφευγε από το σπίτι του βαφτιστικού και πήγαινε στη νονά. Αποτελούσε δείγμα τιμής και σεβασμού. Ο δίσκος αυτός γύριζε και πάλι με γλυκά και δώρα για το βαφτιστικό της. Οι νοικοκυρές συναγωνίζονταν στο ποια θα κάνει τα καλύτερα δώρα και ποια θα παρουσιάσει τα καλύτερα δισκόπανα που ήταν δύο. Ένα για τη βάση του δίσκου και ένα το μεγαλύτερο που ήταν και το σκέπασμα.\nΑνάμεσα στα γλυκά ήταν και τα αμυγδαλωτά, τα πλέον εκλεκτά, φτιαγμένα με ασπράδι αυγού και ζάχαρη. Παρουσίαζαν με πολύ λεπτό τρόπο μικρά τσαμπιά σταφυλιών και ωραιότατα φρούτα. Ετσι με τις εκδηλώσεις αυτές όμορφα και οικογενειακά περνούσε και η γιορτή της Πρωτοχρονιάς και όλοι περιμένανε και τη γιορτή των Θεοφανείων για να κλείσει με αυτή το δωδεκάμερο.\nΗ παραμονή των Θεοφανείων ήταν ημέρα της μεγαλύτερης νηστείας. Πολύ πρωί η νοικοκυρά πήγαινε στην εκκλησία για να φέρει το μικρό αγιασμό. Πρώτη της δουλειά επιστρέφοντας ήταν να δώσει στα παιδιά, που την περίμεναν νηστικά, να πιούν τρείς γουλιές και στη συνέχεια να ραντίσει με αυτόν όλες τις γωνιές του σπιτιού και της αυλής. Σκοπός της να διώξει τα κακά πνεύματα ( τους καλλικαντζάρους και τα ζούζουλα).To ίδιο κάνανε και στα χωράφια για να φύγουν τα ζιζάνια της γής και να έχουν καλή σοδειά. Η Υπόλοιπη μέρα ‘ηταν φτωχή σε φαγητά και λιχουδιές. Ολοι νηστεύανε για να πάρουν την άλλη μέρα το μεγάλο αγιασμό.\nΤα παιδιά τραγουδούσαν και πάλι τα κάλαντα των φώτων, τα οποία από περιοχή σε περιοχή ποικίλουν.Τα συνηθέστερα ήταν τα,\nΣήμερα τα φώτα κ΄οι φωτισμοί,\nΤι χαρές μεγάλες και αγιασμοί,\nΚάτου στον Ιορδάνη τον ποταμό,\nΤο βράδυ όμως το τραπέζι θα στρωνόταν και πάλι και θα θυμιατιζόντουσαν τα αγαθά. Η ιεροτελεστεια ήταν η ίδια με τις προηγούμενες παραμονές ,έλειπαν όμως τα ωραία φαγητά και γλυκά. Το κύριο φαγητό της ημέρας ήταν η ταχυνόσουπα, η κομπόστα ( χουσάφι ), το μέλι, τα καρύδια και οι ελιές.\nΤην ημέρα των Φώτων όλοι και πάλι θα πήγαιναν στην εκκλησία και θα επέστρεφαν στο σπίτι με το μεγάλο αγιασμό στο χέρι. Αυτό τον αγιασμό δεν τον σκορπούσαν στο σπίτι ή στο χωράφι. Πίνανε όλοι από τρεις γουλιές και τον υπόλοιπο τον άφηνε η νοικοκυρά στο εικονοστάσι κλέισμένο καλά μέσα σε ένα μπουκαλάκι. Ηταν το καλύτερο φάρμακο τους στις δύσκολες στιγμές. Ηταν η θεία Κοινωνία στις β αριές αρρώστιες και η προστασία τους σε κάθε δύσκολη στιγμή. Ο Αγιασμός των υδάτων με το ρίξιμο του Σταυρού γινόταν σε κάποιο ρυάκι της περιοχής χωρίς πολλές τυμπανοκρουσίες για το φόβο των Τούρκων.\nΜε τον αγιασμό των υδάτων οι καλλικάντζαροι τρέχανε να εξαφανιστούν στα τάρταρα απ όπου ήρθαν. Φοβόντουσαν την αγιαστούρα του παπά και τότε θα τους άκουγες να λένε αναμετάξυ τους.\nΓαιτ ήρθε ο διαβολόπαπας\nΤο τραπέζι για το μεσημεριανό φαγητό ήταν και πάλι πλούσιο. Πολλοί συνήθιζαν να κόβουν και δεύτερη πίτα, αν περίσσευε καμιά, και αν όχι τότε βάζανε στο τραπέζι για το θύμιασμα ένα κομμάτι από της Πρωτοχρονιάς που πάντα κρατούσε η νοικοκυρά. Το φαγητό τέλειωνε και άρχιζε με προσευχή το τροπάριο της ημέρας και αν δεν υπήρχε γλυκό των προηγουμένων ημερών, τότε η μαμά έκαμνε στα γρήγορα έναν σιμιγδαλένιο ή έναν ωραιότατο σπυρωτό με νεσεστέ χαλβά.. Ετσι με την γιορτή των Θεοφανείων κλείνανε και οι γιορτές του δωδεκαημέρου και την επομένη του Αγίου Ιωάννου μπαίνανε όλοι στο γνωστό ρυθμό της ζωής.\nΟλες αυτές οι γιορτές με την αγιοσύνη και τα έθιμά τους, δίναν κάποιο χαρούμενο τόνο στη ζωή τους, σφιχτοδένανε τα μέλη των οικογενειών και φέρνανε κοντά τους συγγενείς και φίλους και το κυριότερο δεν άφηναν να χαθούν ή να ξεχαστούν οι ρίζες τους η εθνικότητά τους η δίψα για λευτεριά.\nΜε την ευκαιρία των εορτών των Χριστουγέννων και του νέου έτους 2005 εύχομαι ολόψυχα σε όλους τους συμπατριώτες μας που βρίσκονται στην ξενιτιά υγεία, χαρά, ευτυχία, προκοπή, και μια και μιλήσαμε για Θράκη ας πούμε και τις ευχές μας Θρακιώτικα\nΑπό το αρχείο του κ.\nΕλευθέριου Θ. Χατζόπουλου\nΜέλος του Δ.Σ. της Θ.Ε.Ν.Σ.\nΚαι Β! Αντιπρόεδρος της Π.Ο.Θ.Σ.\nΑναρτήθηκε από Το Φανάρι στις 12/24/2016 09:00:00 π.μ.\nΕτικέτες Ελλάδα , Ἤθη κι ἔθιμα , Θράκη , Παράδοση


Antutu Global : Αυτά είναι τα καλύτερα σε επιδόσεις Android smartphones για τον Σεπτέμβριο - News by Xiaomi Miui Hellas\nαπό Mi Team 24 October 2020 0\nΗ πλατφόρμα μέτρησης επιδόσεων AnTuTu, δημοσίευσε τον κατάλογο των 10 κορυφαίων Android smartphones για τον Σεπτέμβριο του 2020.\nΗ λίστα αυτή δημοσιεύτηκε λαμβάνοντας υπόψη τη μέση βαθμολογία σύγκρισης κάθε smartphone μεταξύ 1 Σεπτεμβρίου και 31 Σεπτεμβρίου στην εφαρμογή AnTuTu Benchmark v8.\nΗ κορυφή ανήκει στην Asus, η οποία κατέχει την πρώτη θέση με το Asus ROG Phone 3, το οποίο συγκέντρωσε 642.671 πόντους. Αυτόν τον μήνα, στη δεύτερη θέση βρίσκουμε το Xiaomi Mi 10 Ultra, με βαθμολογία 640.296 πόντους.\nΤην πεντάδα κλείνουν ένα smartphone της Oppo, ένα της OnePlus, και ένα της Vivo. Τρίτο έρχεται το Oppo Find X2 Pro με 610.961 πόντους, τέταρτο το OnePlus 8 Pro το οποίο συγκέντρωσε 598.891 πόντους, και πέμπτο το iQOO Neo 3 που συγκέντρωσε 595.329 πόντους.\nΗ δεκάδα κλείνει με τις Samsung, Xiaomi, και OnePlus. Έκτο στη λίστα είναι το Samsung Galaxy Note 20 Ultra 5G που συγκέντρωσε 594.890 πόντους, αφήνοντας την έβδομη θέση για το Samsung Galaxy Z Fold 2 5G το οποίο έπιασε τους 593.546 πόντους.\nΤα τρία τελευταία smartphones της δεκάδας είναι το Redmi K30 Pro, το Xiaomi Mi 10 Pro, και το OnePlus 8, όλα με τον Snapdragon 865, τα οποία συγκέντρωσαν 591.941 πόντους, 582.055 πόντους, και 576.562 πόντους, αντίστοιχα.\nΤα 10 χρόνια της «κλείνει» φέτος η ενημερωτική εκστρατεία Kids@safety της WIND Ελλάς. Αυτή…\nΗ Xiaomi παρουσίασε μια "νέα έκδοση" set-top box με ονομασία Mi Box 4S…


«Η εφαρμογή του νόμου ισχύει για όλους»! | Η Εφημερίδα των Συντακτών\nΑποστάσεις Ντόρας από την κυβερνητική τακτική για τον Δ. Κουφοντίνα ● «Σε αντίθεση με τους τρομοκράτες, που πιστεύουν ότι έχουν το δικαίωμα να επιλέγουν ποιος θα ζήσει και ποιος θα πεθάνει, εμείς οι δημοκράτες πιστεύουμε στον απόλυτο σεβασμό του κράτους δικαίου», τόνισε η βουλευτίνα της Ν.Δ., διαφοροποιούμενη ακόμη και από δικές της πρόσφατες δηλώσεις.\nΜε μια σχετικά αμφιλεγόμενη δήλωση η Ντόρα Μπακογιάννη πήρε αποστάσεις από την ειλημμένη απόφαση της ηγεσίας του Προστασίας του Πολίτη και του υπουργείου Δικαιοσύνης να αφήσουν τον κρατούμενο απεργό πείνας Δημήτρη Κουφοντίνα να πεθάνει.\n«Σε αντίθεση με τους τρομοκράτες, που πιστεύουν ότι έχουν το δικαίωμα να επιλέγουν ποιος θα ζήσει και ποιος θα πεθάνει, εμείς οι δημοκράτες πιστεύουμε στον απόλυτο σεβασμό του κράτους δικαίου. Τι σημαίνει αυτό; Απόλυτος σεβασμός του κράτους δικαίου σημαίνει ότι η εφαρμογή του νόμου θα ισχύσει για όλους. Και όταν λέμε για όλους, εννοούμε όλους» είπε χθες (ΣΚΑΪ) η βουλευτίνα της Ν.Δ. και πρόσθεσε: «Αυτό γίνεται σήμερα στην ελληνική πολιτεία και αυτό εύχομαι να συνεχίσει να γίνεται». Να κάνει δηλώσεις η Ντόρα Μπακογιάννη και να τις μεταδίδουν τα αντιπολιτευόμενα στην κυβέρνηση ΜΜΕ δεν είναι βέβαια κάτι που περνάει απαρατήρητο. Ο λόγος είναι απλός. Οπως και άλλες φορές στο παρελθόν, η κυρία Μπακογιάννη υπενθυμίζει ότι δεν ανέχεται από κανέναν έλεγχο στις απόψεις της. Οταν βέβαια οι απόψεις της δεν αρέσουν και πολύ στα χειραγωγούμενα ΜΜΕ Πέτσα, απλώς αγνοούνται.\nΤην τοποθέτηση της Ντόρας Μπακογιάννη ανάρτησε στην προσωπική του ιστοσελίδα ο Ευκλείδης Τσακαλώτος αντιλαμβανόμενος προφανώς τη σημασία τής, έστω και αμφίσημης, διαφοροποίησης της πρώην υπουργού. Και σχολίασε: «“Απόλυτος σεβασμός του κράτους δικαίου σημαίνει ότι η εφαρμογή του νόμου θα ισχύει για όλους. Και όταν λέμε για όλους, εννοούμε όλους!” Το παραπάνω είναι αυτονόητο όχι μόνο για τους ανθρώπους της αριστεράς και του πνεύματος, αλλά ευτυχώς και για αρκετούς πολιτικούς από όλο το δημοκρατικό φάσμα. Οσοι δεν συμμερίζονται αυτήν την πολύ απλή αρχή, δεν κατανοούν τι θα πει κράτος δικαίου. Ελπίζω λοιπόν οι νόμοι να ισχύσουν για όλους. Χωρίς εξαιρέσεις, χωρίς εκδικητικότητα, χωρίς ναι μεν αλλά. Αυτό επιτάσσει η δημοκρατία».\nΔεν παραβλέπουμε ότι η Ντόρα Μπακογιάννη σε προηγούμενες δηλώσεις της, πριν φτάσει η ζωή του κρατούμενου να κρέμεται από μια κλωστή, είχε σπεύσει να κάνει το ίδιο εσκεμμένο «άλμα» εξομοιώνοντας όσους ζητούν να ισχύσουν ο Νόμος και το Σύνταγμα με τη δήθεν υπεράσπιση της δράσης της «17 Νοέμβρη». Ξεχώρισε, δε, από το σύνολο των ανθρώπων που ζητούν να εφαρμοστεί ο Νόμος μόνο τα στελέχη του ΣΥΡΙΖΑ.\nΣτην προκειμένη περίπτωση ο νόμος στον οποίο αναφέρεται είναι ο 4760/2020, που προβλέπει τη μη κράτηση καταδικασθέντων για τρομοκρατία σε αγροτικές φυλακές και την επαναμεταγωγή τους στο κατάστημα κράτησης από το οποίο προήλθαν. Με το γράμμα του νόμου έχουν πέσει στο κενό όλοι οι ισχυρισμοί και οι δικαιολογίες των Χρυσοχοΐδη-Οικονόμου-Νικολάου επειδή πρώτον, ο Κουφοντίνας έχει καταδικαστεί με τον νόμο περί εγκληματικών οργανώσεων και όχι με τον αντιτρομοκρατικό, δεύτερον, έχει ξεπεράσει κατά πολλά χρόνια τα όρια για το δικαίωμα στην άδεια, τρίτον, δεν εκκρεμεί πειθαρχική ποινή εναντίον του και ως κρατούμενος έχει υποδειγματική συμπεριφορά, τέταρτον, ακόμα και ο φωτογραφικός νόμος επιβάλλει την επαναμεταγωγή του στον Κορυδαλλό και όχι στον Δομοκό, πέμπτον, στον Κορυδαλλό (στα ειδικά κελιά) εκτίουν τις ποινές τους τα μέλη της «17 Νοέμβρη» και έκτον, η αναγκαστική σίτιση είναι διεθνώς αναγνωρισμένο βασανιστήριο.\nΚι ενώ μέσα στην Εντατική η ζωή του κρατούμενου κρέμεται από μια κλωστή, πληθαίνουν οι εκκλήσεις και οι διαμαρτυρίες για να υπάρξει πολιτική παρέμβαση έστω την ύστατη ώρα.\nΜε κοινή δήλωση οι τομεάρχες Προ.Πο. και Δικαιοσύνης του ΣΥΡΙΖΑ (Χρ. Σπίρτζης και Θ. Ξανθόπουλος) δηλώνουν «τη διαχρονική θέση μας για καταδίκη της βίας και της τρομοκρατίας, από όπου κι αν προέρχεται [...] Η ευαισθησία μας στην ανθρώπινη ζωή και η δημοκρατική μας αντίληψη δεν μας επιτρέπουν να κλείνουμε τα μάτια στην πιθανότητα της απώλειας ζωής ή της βαριάς βλάβης της υγείας κάθε κρατουμένου και επομένως και του Δημήτρη Κουφοντίνα. Ζητάμε από την κυβέρνηση να εφαρμόσει και να σεβαστεί τους νόμους της χώρας. Η Ελληνική Δημοκρατία δεν είναι ούτε φοβική, ούτε εκδικητική, ούτε αδιάφορη στην ανθρώπινη ζωή και την υγεία όλων». Ηχηρή είναι και η παρέμβαση του ΚΚΕ, που σημειώνει ότι είναι «αντίθετο στη διακριτική κι αυθαίρετη μεταχείριση οποιουδήποτε κρατουμένου, η οποία παραβιάζει ακόμη και τη σημερινή ψευδεπίγραφη “σωφρονιστική” νομοθεσία (...) Η διαχρονική στάση του ΚΚΕ σε καμιά περίπτωση δεν δικαιολογεί ενέργειες ατομικής τρομοκρατίας, όπως αυτές του Κουφοντίνα, που αξιοποιήθηκαν και αξιοποιούνται από το κράτος και τις κυβερνήσεις, για να συκοφαντούν τους λαϊκούς αγώνες, την επαναστατική ιδεολογία και δράση, αλλά και για να θεσπίζουν -στο όνομα της πάταξής τους- “τρομονόμους”».\nΗ κυβέρνηση θα συνεχίσει να κωφεύει διακινδυνεύοντας να είναι ο Δ. Κουφοντίνας ο πρώτος νεκρός κρατούμενος απεργός πείνας;


μοναξερός...: Μπίζνες και πολιτική στα συριακά ερείπια!\nΠερίπου την ίδια εποχή, μια βορειοκορεατική αντιπροσωπεία συναντήθηκε με τον πρωθυπουργό της Συρίας, για να συζητήσουν την διαδικασία ανοικοδόμησης.\nΛίγο μετά την επίσκεψη των Βορειοκορεατών, ο Κινέζος πρεσβευτής στη Συρία, εξέφρασε την υποστήριξή του για την ανάπτυξη συνεργασιών στον τομέα της ενέργειας. Η Κίνα, επιδιώκει να διατηρήσει τις εξαγωγικές αγορές της στη Μέση Ανατολή. Εκτός από το να είναι ο «νούμερο ένα» εμπορικός εταίρος της Συρίας το 2011, η κρατική China National Petroleum Corporation από το 2012 κατέχει μετοχές σε δύο από τις μεγαλύτερες εταιρείες πετρελαίου τής Συρίας και έχει υπογράψει συμφωνίες πολλών εκατομμυρίων δολαρίων με αυτές.\nΤο Ιράν φλερτάρει με την ιδέα να αναλάβει ηγετικό ρόλο στην βιομηχανία τσιμέντου της Συρίας - έναν τομέα που θα είναι κεντρικής σημασίας, καθώς η χώρα προσπαθεί να ανοικοδομήσει την υποδομή της. Σημειώνεται ότι το Ιράν, είναι η τέταρτη μεγαλύτερη παραγωγός τσιμέντου στον κόσμο.\nΑπο την άλλη πλευρά, σύμφωνα με δημοσιεύματα σε εφημερίδες της περιοχής, οι εταιρείες που εδρεύουν σε χώρες τού Περσικού Κόλπου και υποστηρίζουν την αντιπολίτευση, έχουν στείλει απεσταλμένους στο Λίβανο, για να διερευνήσουν το πώς θα μπορούσαν να διαδραματίσουν εποικοδομητικό ρόλο στην ανασυγκρότηση της συριακής οικονομίας.\nΑλλά αυτές οι προσπάθειες είναι επίσης σε πολύ πρώιμα στάδια. Πρός το παρόν, ο Άσαντ φαίνεται ότι έχει αποκτήσει το πλεονέκτημα «της πρώτης κίνησης» για την ανοικοδόμηση της οικονομίας τής Συρίας. Η συριακή κυβέρνηση άλλωστε χρειάζεται τόσο πολιτική, όσο και οικονομική βοήθεια, και τα ιρανικά, ρωσικά, κινεζικά, βορειοκορεατικά και των άλλων συμμάχων συμφέροντα, μπορούν να της "συμπαρασταθούν".\n[Πηγή: EURO2day, 10/09/2014]